Esperos Paranormal - Τα 5 Στοιχεία\n"Μπορούμε να ενισχύσουμε τις τελετουργίες και τις γητείες μας, τα φυλαχτά μας και τα φίλτρα μας εάν επικαλεστούμε την δύναμη αυτών των στοιχείων.\nΑυτό που χρειάζεται να ξέρουμε, είναι τι κυβερνά το κάθε στοιχείο, πότε είναι η κατάλληλη ώρα και πού είναι η κατάλληλη τοποθεσία όπου η δύναμή του βρίσκεται στην αιχμή της."\nΓΗ Η μήτρα της Ζωής.\nΒασικές Ενέργειες: Γονιμότητα, Νουθεσία, Σταθερότητα, Εγκαθίδρυση. Η Βαρύτητα είναι η εκδήλωση αυτού του στοιχείου.\nΕίδος Ενέργειας: Δέκτης\nΧρώμα: Πράσινο και όλα τα Γήινα Καφέ\nΤοποθεσίες: Σπηλιές, Φαράγγια, Δάση, Λιβάδια, Χωράφια, Κήποι, Πάρκα, Κουζίνες, Παιδικά δωμάτια, Υπόγεια, ορυχεία.\nΤελετουργίες για: Χρήματα, Ευμάρεια, Γονιμότητα, Σταθερότητα, Επαγγελματικά.\nΕνδυναμώνει τελετουργίες που συμπεριλαμβάνουν: Φύτεμα, Θάψιμο, Δημιουργία εικόνων σε άμμο & χώμα.\nΦυτά: Σιτάρι, Βελανιδιά, όλα τα αγριολούλουδα και όλα τα φυτά που έρπουν.\nΟρυκτά και Πολύτιμοι λίθοι: Όλα τα αδιαφανή και βαριά όπως ο γαιάνθρακας, και τα πράσινα όπως το σμαράγδι.\nΜουσικά Όργανα: Όλα τα κρουστά, κυρίως τα τύμπανα.\nΖώα: Σκύλος, Σκουλήκι, Άλογο, Μερμήγκι, Αγελάδα, όλα τα ζώα που σκάβουν τρύπες για την φωλιά τους.\nΦυσικοί συμβολισμοί: Αλάτι, Πηλός, Πέτρες, Σιτάρι, Βελανίδι.\n«Η Δήμητρα είναι η Γη και κάλεσε την όπως θέλεις.»\nΟ Αέρας Η φύση της ψυχής.\nΒασικές Ενέργειες: Πτήση, Μετακίνηση, Δροσιά, Εξυπνάδα, Αναστολή. Ο Ήχος είναι η έκφραση αυτού του στοιχείου\nΕίδος Ενέργειας: Πομπός\nΤοποθεσίες: Βουνοκορφές, Κάμποι με πολλούς και δυνατούς ανέμους, Ψηλοί Πύργοι, Αεροδρόμια, Σχολεία, Βιβλιοθήκες, Γραφεία, Τουριστικά γραφεία, ιατρεία ψυχολόγων και ψυχιάτρων.\nΤελετουργίες για: Ταξίδια, Εκπαίδευση, Ελευθερία, Γνώση, Εύρεση χαμένων αντικειμένων και ανθρώπων.\nΕνδυναμώνει τελετουργίες που συμπεριλαμβάνουν: Τίναγμα αντικειμένων στον αέρα, Κρέμασμα εργαλείων σε υψηλά σημεία, Ανέμισμα φωτεινών αντικειμένων, Σχηματισμός εικόνων νοερά, και όλες όσες τελετουργίες απαιτούν θετική σκέψη.\nΦυτά: Όλα τα φυτά που χρησιμοποιούνται για άρωμα στην μαγειρική, όπως ο Άνηθος, όλα τα φυτά που έχουν διακριτική ευωδιά, όλα τα φυτά που αναρριχούνται και όλα όσα έχουν εναέριες ρίζες ή τρέφονται από τον αέρα, όπως οι ανεμώνες.\nΟρυκτά και Πολύτιμοι Λίθοι: Ελαφριά όπως η ελαφρόπετρα και διάφανα όπως τα Κρύσταλλα.\nΜέταλλα: Αλουμίνιο και Χαλκός\nΜουσικά Όργανα: Όλα τα πνευστά\nΖώα: Αράχνη, τα περισσότερα πουλιά και όλα τα ιπτάμενα έντομα\nΦυσικοί συμβολισμοί: Ένα φτερό, ο καπνός του λιβανιού.\nΚλειδί: Μεταβλητότητα, κίνηση.\n«Ο έλεγχος των ανέμων απαιτεί σιδερένια θέληση και πειθαρχία»\nΗ Φωτιά Η σοφία που κατακαίει την άγνοια.\nΕνέργειες: Εξαγνισμός, Καταστροφή, Κάθαρση, Ενεργοποίηση, Σεξουαλικότητα, Σθένος. Ο Καύσωνας είναι η έκφραση αυτού του στοιχείου.\nΤοποθεσίες: Έρημοι, Ηφαίστεια, Τζάκια, Κρεβατοκάμαρες, Γυμναστήρια, Στάδια.\nΤελετουργίες για: Προστασία, Κουράγιο, Γενναιότητα, Ενέργεια, Δύναμη σωματική, Ηγεσία, Εξαγνισμός αρνητικών δυνάμεων.\nΕνδυναμώνει τελετουργίες που συμπεριλαμβάνουν: Κάψιμο, Ζέσταμα, Βράσιμο.\nΦυτά: Κοκκινοπίπερο, Βουκαμβίλια, Κάκτος, κόκκοι Καφέ, όλα τα φυτά με αγκάθια και όλα όσα είναι πικάντικα στην γεύση.\nΟρυκτά και Πολύτιμοι Λίθοι: Ηφαιστειογενή όπως η λάβα, όλα με καθαρό κόκκινο χρώμα όπως ο Ιάσπις.\nΜέταλλα: Χρυσός και Μπρούτζος.\nΜουσικά Όργανα: Όλα τα έγχορδα, κυρίως η κιθάρα.\nΖώα: Φίδι, Γρύλος, Σαύρα, Πυγολαμπίδα, Μέλισσα, Σκορπιός, Καρχαρίας.\nΕργαλείο: Στιλέτο ή Ξίφος\nΦυσικοί συμβολισμοί: Φλόγα, Λάβα.\nΚλειδί: Πνευματική δύναμη, Αλχημεία, Ισχύς.\n«Είμαι το πυρ που ενοικεί στα σώματα όλων των πραγμάτων που έχουν ζωή»\nΤο Νερό Πρωταρχική κι ανεξάντλητη πηγή ενέργειας.\nΕνέργειες: Ροή, Εξαγνισμός, Θεραπεία, Αγάπη, Ηρεμία, Συναισθηματισμός.\nΤοποθεσίες: Λίμνες, Φυσικές πηγές, Ποτάμια, Παραλίες, Θάλασσες και Ωκεανοί, Κρεβατοκάμαρες, Σιντριβάνια.\nΤελετουργίες για: Εξαγνισμό, Κάθαρση, Αγάπη, Ψυχική συνειδητοποίηση, Όνειρα, Ύπνο, Ειρήνη, Γάμο, Φιλία.\nΕνδυναμώνει τελετουργίες που συμπεριλαμβάνουν: Αραίωση, Τοποθέτηση σε νερό, Καθάρισμα με νερό, Εμβάπτιση.\nΦυτά: Όλα τα υδρόβια όπως τα φύκια, όλα τα ντελικάτα όπως το τριαντάφυλλο.\nΟρυκτά και Πολύτιμοι Λίθοι: Όλα τα διάφανα και ημιδιάφανα όπως ο Αμέθυστος και ο Ακουαμαρίνης, όλα τα μπλε όπως ο Μπλε Τουρμαλίνης.\nΜέταλλα: Υδράργυρος και Ασήμι\nΜουσικά όργανα: Κύμβαλα, Καμπάνες, όλα τα μεταλλικά κρουστά.\nΖώα: Γάτα, Βάτραχος, Χελώνα, Δελφίνι, Φάλαινα, Βίδρα, σχεδόν όλα τα ψάρια και οστρακόδερμα.\nΕργαλείο: Το Κύπελλο ή η Μαρμίτα.\nΖώδια: Καρκίνος, Σκορπιός, Ιχθύς.\nΦυσικοί συμβολισμοί: Όστρακα, ένα ποτήρι με νερό.\nΚλειδί: Ρυθμός, Περιοδικότητα\n«Μέσα στο νερό ενυπάρχουν όλες οι μορφές εν δυνάμει και κάποια στιγμή παίρνουν υλική μορφή.»\nΑιθέρας "Θεία" υπόσταση στην ίδια τη φύση\nΕνέργειες: Αλλαγή, Πραγματοποίηση, Υλοποίηση, Αγάπη, Αφθονία, Ευτυχία, Ένωση.\nΕίδος Ενέργειας: Δέκτης, Πομπός, Μεταφορέας.\nΧρώμα: Ιώδες, Λευκό, Μαύρο.\nΤοποθεσίες: Ανοιχτοί χώροι, Ναοί, Ιερά.\nΤελετουργίες για: Πραγματοποίηση ευχών, Μεταμόρφωση, Ευτυχία, Ισορροπία, Δικαιοσύνη, Ομορφιά, Αγάπη, Έρωτας, Ένωση, Ελευθερία.\nΕνδυναμώνει τελετουργίες που συμπεριλαμβάνουν: Δημιουργικές γητείες.\nΦυτά: Ιβίσκος, Λωτός, Νούφαρα, Νεραιδόνημα.\nΟρυκτά και Πολύτιμοι Λίθοι: Μαύρο Οπάλ, Κεχριμπάρι, Καπνιάς, Πέτρες με φυσική τρύπα στην μέση.\nΜέταλλα: Φιλοσοφικός κόκκινος Λίθος.\nΜουσικά όργανα: Άρπα, φλάουτο.\nΖώα: Μονόκερος, Δράκος, Λευκή Κόμπρα\nΕποχή: Αρχή όλων των εποχών.\nΕργαλείο: Φτερό, Αντίστροφες Πυραμίδες.\nΦυσικοί συμβολισμοί: Εννεόγραμμα, Σπείρα.\nΚλειδί: Ελευθερία, πραγματοποίηση.\n« Τα πάντα υπάρχουν και το ¨αδύνατον¨ δεν υφίσταται.»


Δωρεάν διατροφή τροφίμων στη Μαγνησία - Newpost.gr\nτου Newsroom Δημοσίευση 7 Οκτωβρίου 2013, 01:04 Δωρεάν διατροφή τροφίμων στη Μαγνησία\nΣε φάση ολοκλήρωσης βρίσκονται από τη Διεύθυνση Αγροτικής Ανάπτυξης και Κτηνιατρικής (ΔΑΟΚ) των Π. Ε. Μαγνησίας & Σποράδων, οι διαδικασίες για την εφαρμογή του Ευρωπαικού Προγράμματος Δωρεάν Διανομής Τροφίμων σε Απόρους για το έτος 2013. Στα πλαίσια του εν λόγω προγράμματος διανέμονται βασικά είδη τροφίμων, όπως ζυμαρικά, ρύζι, ελαιόλαδο και τυρί.\nΟ Αντιπεριφερειάρχης κ. Γιώργος Καλτσογιάννης σε σχετική δήλωση τόνισε ότι: «Στις σημερινές συνθήκες που η οικονομική κρίση έχει μειώσει το βιοτικό επίπεδο των πολιτών, οφείλουμε όλοι μας να εκμεταλλευόμαστε κάθε είδους πόρους για την οικονομική ελάφρυνση των ευπαθών ομάδων των συμπολιτών μας. Φροντίσαμε να ολοκληρώσουμε γρήγορα όλες τις προβλεπόμενες διαδικασίες, ώστε η διανομή των τροφίμων στους δικαιούχους να ολοκληρωθεί εντός του έτους. Αξίζει να σημειωθεί ότι, πέραν από το όφελος των τελικών δικαιούχων η εφαρμογή του προγράμματος έχει πολλαπλασιαστικά αποτελέσματα, καθώς η διάθεση ελληνικών προϊόντων επηρεάζει θετικά σημαντικούς παραγωγικούς φορείς της χώρας, όπως τις παραγωγικές μονάδες, τις επιχειρήσεις μεταποίησης και τυποποίησης των γεωργικών προϊόντων που διανέμονται, τις μεταφορικές και άλλες επιχειρήσεις».\nΗ Διεύθυνση Αγροτικής Οικονομίας & Κτηνιατρικής της Π.Ε. Μαγνησίας έλεγξε την πληρότητα και την εγκυρότητα των δικαιολογητικών των αιτήσεων συμμετοχής στο εν λόγω πρόγραμμα και υπέβαλλε στην αρμόδια Υπηρεσία του Ο.Π.Ε.Κ.Ε.Π.Ε. τις λίστες των εγκεκριμένων φορέων υλοποίησης και των τελικών δικαιούχων.\nΔικαιούχοι της δωρεάν διανομής τροφίμων για τη Μαγνησία είναι 7.754 άτομα και οικογένειες, που είναι αποκλειστικά και μόνο άπορα άτομα ή άπορες οικογένειες που διαμένουν νόμιμα στην Ελλάδα.\nΣήμερα προχωρά η διαδικασία υποβολής ενστάσεων από τους απορριπτόμενους με την προθεσμία να λήγει στις 09/10/2013. Κατόπιν ακολουθεί άμεσα η διαδικασία εξέτασης τυχόν ενστάσεων από την επιτροπή ελέγχου των ενστάσεων της ΔΑΟΚ Μαγνησίας και η αποστολή των οριστικών αποτελεσμάτων προς το μηχανογραφικό σύστημα του ΟΠΕΚΕΠΕ για την δημοσίευση των οριστικών αποτελεσμάτων.\nΩς φορείς υλοποίησης της διανομής των τροφίμων έχουν ήδη ορισθεί οι Δήμοι Βόλου, Αλμυρού, Ρήγα Φεραίου, Ζαγοράς-Μουρεσίου, Νοτίου Πηλίου, Αλοννήσου, οι Σύλλογοι Νεφροπαθών, Πολυτέκνων και Τριτέκνων Ν. Μαγνησίας, ΑΜΕΑ «Ιππόκαμπος» και «Μάγνητες Τυφλοί», οι «Άσπρες Πεταλούδες" και η Ι.Μ. Δημητριάδος.


Browsing by Advisor "Ρούσκας, Άγγελος"\nAnt colony optimization in network function virtualization - Resource allocation \nTsoumanis, George (Πανεπιστήμιο Πειραιώς, 2018)\nIntroduction, overview & experimentation analysis of ETSI Open Source Management & Orchestration (OSM MANO) architecture \nΚαπριδάκης, Ιωσήφ; Kapridakis, Iosif (Πανεπιστήμιο Πειραιώς, 2018-09)\nStudy of technologies / research systems for big scientific data analytics \nΠέτσας, Κωνσταντίνος; Petsas, Konstantinos (Πανεπιστήμιο Πειραιώς, 2016-09-30)\nΑλγόριθμοι πρόσδεσης κινητών τερματικών σε συνεργατικά δίκτυα αναμετάδοσης \nΣιβίλογλου, Ολυμπία Χ. (2014-07-09)\nΗ παρούσα διπλωματική εργασία αφορά τη μελέτη αλγορίθμων πρόσδεσης των κινητών τερματικών στους τηλεπικοινωνιακούς κόμβους ενός δικτύου κινητών επικοινωνιών με κόμβους αναμετάδοσης. Το σύστημα που μελετάται αφορά μία κυψέλη ...\nΒελτιστοποίηση διαχείρισης δικτύων με χρήση τεχνικών μηχανικής μάθησης \nΔελιτζιάς, Ιωάννης (Πανεπιστήμιο Πειραιώς, 2017)\nΗ παρούσα εργασία αποτελείται ουσιαστικά από τρία επιμέρους κομμάτια. Πιο αναλυτικά : Το κεφάλαιο 1 περιλαμβάνει τον ορισμό του mobility prediction που είναι και το ζητούμενο της εργασίας. Ακόμη δίνονται κάποια εισαγωγικά ...\nΔιαχείριση του Software Defined Networking (SDN) μέσω του Opendaylight ελεγκτή \nΨημίτης - Χριστοδουλόπουλος, Αντώνης (Πανεπιστήμιο Πειραιώς, 2017-02)\nΗ εργασία επικεντρώνεται στη διαχείριση του Software Defined Networking (SDN) μέσα από δύο εφαρμογές, πιο συγκεκριμένα δύο Application Programming Interfaces(APIs), που η μία αφορά την τοπολογία ενός δικτύου και η άλλη την ...\nΕνεργειακά αποδοτικά κέντρα αποθήκευσης δεδομένων \nΜπαϊρακτάρης, Νικόλαος (Πανεπιστήμιο Πειραιώς, 2016-02)\nΣτη σημερινή κοινωνία τα κέντρα δεδομένων διαδραματίζουν καθοριστικό ρόλο στον τομέα της πληροφορικής αλλά και σε κάθε τομέα ανθρώπινης δραστηριότητας. Χιλιάδες υπηρεσίες, επιχειρήσεις και οργανισμοί χρησιμοποιούν τα κέντρα ...\nΕνεργειακά αποδοτική διαχείριση μικροκυψελικών δικτύων επικοινωνιών \nΑθανασιάδης, Κυριάκος (Πανεπιστήμιο Πειραιώς, 2016-02)\nΑντικείμενο της παρούσας διπλωματικής εργασίας είναι η μελέτη και η σύγκριση δυο ευριστικών αλγορίθμων έξυπνης ανάθεσης πόρων για ένα σύστημα LTE εύρους 5MHz. Ειδικότερα, οι αλγόριθμοι BALSO και TWEAK δοκιμάστηκαν σε σειρά ...\nΕνεργειακά αποδοτική σχεδίαση ασύρματων δικτύων \nΓαντσίδης, Ιωάννης (Πανεπιστήμιο Πειραιώς, 2015-07)\nΕνεργειακώς αποδοτικά δίκτυα ασύρματης πρόσβασης \nΚαραχάλιος, Κωνσταντίνος (Πανεπιστήμιο Πειραιώς, 2013-09)\nΣτόχος της διπλωματικής εργασίας είναι να μελετήσει τις καταναλώσεις των σταθμών βάσεως της κινητής τηλεφωνίας και να εξετάσει λύσεις ώστε να πραγματοποιηθεί μία περαιτέρω μείωση της κατανάλωσης ισχύος σε κάθε σταθμό βάσης. ...\nΕνεργειακώς αποδοτικά δίκτυα ασύρματης πρόσβασης με κινούμενους χρήστες \nΓεωργικόπουλος, Εμμανουήλ (Πανεπιστήμιο Πειραιώς, 2016)\nΣτην παρούσα εργασία εξετάζουμε την ενεργειακή κατανάλωση δικτύων 4ης γενιάς. Υλοποιούμε ένα μοντέλο κινητικότητας τύπου Manhattan mobility model για την κίνηση των χρηστών σε αυτά τα δίκτυα. Με βάση προηγούμενες μετρήσεις, ...\nΜελέτη ενεργειακά αποδοτικής λειτουργίας κέντρων αποθήκευσης και υποδομών υπολογιστικού νέφους μέσω προσομοίωσης \nΓκέλης, Γεώργιος (Πανεπιστήμιο Πειραιώς, 2015)\nΣκοπός της παρούσας διπλωματικής εργασίας είναι η μελέτη και η προσομοίωση συνεργατικών αλγορίθμων ενεργειακής κατανάλωσης, στόχος είναι η διατήρηση της ενεργειακής απόδοσης σε υψηλά επίπεδα για μεγάλης κλίμακας κέντρων ...\nΜελέτη και αξιολόγηση δικτύου νέας γενιάς IP multimedia subsystem \nΘεοδόσης, Ιωάννης - Άρης (2012-05-14)\nΤο αντικείμενο αυτής της διπλωματικής εργασίας είναι η μελέτη και η αξιολόγηση παροχής υπηρεσιών στα δίκτυα νέας γενιάς NGN (Next Generation Network) που βασίζονται στο IP Multimedia Subsystem (IMS). Στα πλαίσια της παρούσας ...\nΜελέτη λειτουργικού κόστους παροχών κινητών επικοινωνιών με έμφαση στην ενεργειακή κατανάλωση \nΛαδάς, Βασίλειος (Πανεπιστήμιο Πειραιώς, 2015-12)\nΗ εποχή μας έχει χαρακτηριστεί δικαίως από πολλούς ως η εποχή της πληροφορίας, καθώς καθημερινά η ανθρωπότητα κατακλύζεται από πληθώρα πληροφοριών διάφορων μορφών (Internet, τηλεόραση, τηλεφωνία κ.α.). Είναι γεγονός επίσης, ...\nΜηχανισμοί παροχής ποιότητας υπηρεσίας σε δίκτυα κορμού \nΜπάκας, Σωτήριος (Πανεπιστήμιο Πειραιώς, 2013)\nΣτη σημερινή εποχή της παγκοσμιοποίησης, οι επιχειρήσεις επεκτείνονται με ταχύτατους ρυθμούς χωρίς προηγούμενο. Παράλληλη είναι και η εξέλιξη της τεχνολογίας• έτσι το Internet πρέπει να υποστηρίζει καινούριες και συνεχώς ...\nΠειραματική μελέτη και αξιολόγηση της χρήσης του Openstack ως εργαλείου για την διαχείριση υποδομών υπολογιστικού νέφους \nΜαρίνης, Κωνσταντίνος - Λυκούργος (Πανεπιστήμιο Πειραιώς, 2017)\nΣκοπός της παρούσας εργασίας είναι η δημιουργία μιας εφαρμογής Cloud computing μέσω μιας open-source πλατφόρμας OpenStack που αναπτύσσεται κυρίως ως Infrastructure-as-a-service (IaaS) και η εγκατάσταση υπηρεσιών σε αυτήν. Το ...\nΠολυδιαδρομικό TCP- προσομοίωση με το εργαλείο NS3 \nΚυριακόπουλος, Γεώργιος (Πανεπιστήμιο Πειραιώς, 2014-10-22)\nΣτις μέρες μας οι κινητές συσκευές έχουν συχνά περισσότερες από μία διεπαφές δικτύου (network interfaces). Για παράδειγμα τα smartphones και tablet PCs μπορούν να έχουν πρόσβαση στο Internet είτε μέσω WiFi είτε μέσω του ...\nΠροσομοίωση σε περιβάλλον κινητής νεφοϋπολογιστικής \nΠαναγόπουλος, Νικόλαος (Πανεπιστήμιο Πειραιώς, 2016-12)\nΣτις μέρες μας οι κινητές συσκευές είναι πανταχού παρούσες στην καθημερινότητα των ανθρώπων και οι απαιτήσεις των εφαρμογών των κινητών συσκευών για διαθέσιμους πόρους αυξάνονται διαρκώς. Παρόλα αυτά, οι διαθέσιμοι πόροι ...


Ανανεωθείτε με ένα Χημικό Peeling! - Positive Life\nΑνανεωθείτε με ένα Χημικό Peeling!\nΤι εννοούμε με τον όρο χημικό peeling;\nΠρόκειται για μια μέθοδο ανάπλασης του δέρματος η οποία, όσο περίεργο κι αν ακούγεται, έχει βαθιές ρίζες στο χρόνο, αφού εφαρμόζονταν τόσο στην αρχαία Ελλάδα, όσο και στην αρχαία Αίγυπτο! Έτσι λοιπόν, με τον όρο χημικό peeling εννοούμε τη μέθοδο καθαρισμού του προσώπου που χρησιμοποιείται για να βελτιωθεί η εικόνα του δέρματος.\nΑυτό επιτυγχάνεται με την πρόκληση ελεγχόμενου εγκαύματος/τραύματος στην περιοχή της εφαρμογής. Η διαδικασία αυτή οδηγεί στη σταδιακή απολέπιση του δέρματος, όπως και στην απομάκρυνση όλων των νεκρών και κατεστραμμένων κυττάρων που κάνουν την επιδερμίδα να φαίνεται θαμπή και κουρασμένη. Με αυτόν τον τρόπο, επέρχεται η αντικατάσταση ολόκληρης της επιδερμίδας, η ανάπλαση των κυττάρων και η αναδιάταξη του κολλαγόνου, που βοηθούν στη βελτίωση της φωτογήρανσης, των ρυτίδων και των διαταραχών μελάγχρωσης (καφέ κηλίδες και μέλασμα), όπως και στον έλεγχο της λιπαρότητας. Αποκαλύπτεται μια νέα υγιής επιδερμίδα, απαλλαγμένη από ένα μέρος των ρυτίδων και των ατελειών. Παράλληλα το δέρμα διεγείρεται και παράγει περισσότερο κολλαγόνο και ελαστίνη, επανακτώντας με αυτόν τον τρόπο, τη λάμψη και τη σφριγηλότητα που είχε χάσει.\nΤο χημικό peeling εφαρμόζεται κατά κύριο λόγο στο πρόσωπο (σε πανάδες, ρυτίδες, ουλές ακμής και λεπτές γραμμές). Εντούτοις, όταν υπάρχει ένδειξη μπορεί να εφαρμοστεί και στο λαιμό ή στο ντεκολτέ.\nΠοια είναι τα είδη του χημικού peeling;\nΤα πιο γνωστά διαλύματα που χρησιμοποιούνται στο χημικό peeling είναι τα ακόλουθα:\n• Τριχλωροξικό Οξύ (TCA)\n• A-Υδροξυοξέα (AHA)\n• Αζελαϊκό Οξύ\n• Κοχικό Οξύ\n• Διάλυμα Jessner\n• Μανδελικό Οξύ\nΤα χημικά peeling χωρίζονται σε 3 μεγάλες κατηγορίες. Ανάλογα με τον τύπο του δέρματος και το πρόβλημα, ο δερματολόγος επιλέγει τον κατάλληλο τύπο του χημικού peeling που θα εφαρμόσει. Υπάρχουν τα επιφανειακά, τα μεσαίου βάθους και τα βαθιά peelings. Τα επιφανειακά χημικά peelings δρουν επιδερμικά και χρησιμοποιούνται για τη θεραπεία της ακμής, της ανομοιόμορφης μελάγχρωσης, των λεπτών ρυτίδων και τη ρύθμιση της σμηγματόρροιας.Τα μεσαίου βάθους χημικά peeling διεισδύουν μέχρι το άνω μέρος του χορίου, θεραπεύουν τις επιφανειακές ατέλειες, τις λεπτές ρυτίδες και τις δυσχρωμίες (πχ πανάδες). Τα βαθιά χημικά peeling είναι τα ισχυρότερα και φτάνουν μέχρι τη βαθύτερη στιβάδα του χορίου. Αντιμετωπίζουν τις έντονες ρυτίδες, τις δερματικές κηλίδες που δημιουργούνται από τον ήλιο ή τη γήρανση, τις ουλές της ακμής και προκαρκινικούς όγκους.\nΗ διαδικασία είναι απλή και εύκολη και μπορεί να γίνει σε επίπεδο καλά οργανωμένου ιδιωτικού ιατρείου, διέπεται όμως από ορισμένους κανόνες που εξασφαλίζουν καλύτερα αποτελέσματα και ελαχιστοποιούν τον κίνδυνο ανεπιθύμητων ενεργειών. Δεν απαιτείται αναισθησία, αφού ο ασθενής νιώθει μόνο ένα ελαφρύ αίσθημα τσιμπήματος. Ο δερματολόγος απλώνει το χημικό διάλυμα στο δέρμα με ειδικές μπατονέτες, το αφήνει να δράσει και στη συνέχεια το καθαρίζει.\nΟ χρόνος που το peeling παραμένει στο δέρμα ποικίλλει από ασθενή σε ασθενή και εξαρτάται από το πρωτόκολλο που έχει αποφασίσει να ακολουθήσει ο γιατρός για το καλύτερο δυνατό αποτέλεσμα. Το ελεγχόμενο χημικό έγκαυμα που προκαλείται αφαιρεί τις κατεστραμμένες εξωτερικές στοιβάδες και το δέρμα αρχίζει να αποφολιδώνεται έως και 48 ώρες μετά την θεραπεία.\nΓια τα ελαφριά peelings ο χρόνος ανάρρωσης είναι πρακτικά μηδενικός, για τα μέτριου βάθους είναι 3-4 μέρες, ενώ για τα βαθιά peelings απαιτούνται 7-10 μέρες, έως ότου το δέρμα επανέλθει πλήρως. Αμέσως μετά την θεραπεία υπάρχει πιθανότητα να εμφανιστεί ήπιο ερύθημα και μια αίσθηση ξηρότητας, που αντιμετωπίζονται με εφαρμογή αναπλαστικών και ενυδατικών κρεμών.\nΚάθε πότε πρέπει να επαναλαμβάνεται το χημικό peeling;\nΗ συχνότητα εφαρμογής του peeling εξαρτάται από το είδος του (επιφανειακό, μέτριο ή βαθύ). Το επιφανειακό γίνεται κάθε 15-20 μέρες και χρειάζονται 3-6 συνεδρίες κάθε χρόνο για καλύτερα αποτελέσματα. Συστήνεται ιδιαίτερα για χώρες με έντονη ηλιοφάνεια, όπως η Ελλάδα και για σκούρους φωτότυπους. Είναι ασφαλές, έχει μικρή πιθανότητα επιπλοκών και δεν απαιτεί παραμονή στο σπίτι για την επούλωση. Το μέτριο μπορεί να επαναληφθεί μετά από 2 μήνες, ενώ το βαρύ γίνεται μία φορά το χρόνο, αλλά απαιτεί παραμονή στο σπίτι για 7-10 μέρες και έχει μεγαλύτερο κίνδυνο επιπλοκών. Αφού γίνει ο πρώτος κύκλος των peelings συνίσταται να γίνονται κάθε χρόνο 1-3 επαναληπτικά peelings για συντήρηση και βελτιστοποίηση του αποτελέσματος.\nΣε ποιους απευθύνεται και πότε γίνεται το χημικό peeling;\nΤο χημικό peeling είναι μια θεραπεία, η οποία ακολουθείται σε όλους τους τύπους δέρματος και σε κάθε ηλικία! Κυρίως όμως εφαρμόζεται για την αντιμετώπιση προβλημάτων του δέρματος, όπως η φωτογήρανση, η ρύθμιση της σμηγματόρροιας, οι λεπτές ρυτίδες και γραμμές, οι δυσχρωμίες, οι πανάδες, το μέλασμα και οι ουλές ακμής.\nΗ καλύτερη χρονική περίοδος είναι από τον Οκτώβριο έως τον Μάιο, όποτε η ηλιοφάνεια δεν είναι ιδιαίτερα έντονη, και δεν είναι αυξημένος ο κίνδυνος μεταφλεγμονώδους υπερμελάγχρωσης. Ωστόσο υπάρχουν τα summer peels (καλοκαιρινά peelings), τα οποία είναι πιο ελαφριά και επιτρέπεται να γίνουν ακόμα και το καλοκαίρι! Ανανεώνουν την επιδερμίδα και προσδίδουν λάμψη χωρίς να υπάρχει ο κίνδυνος μεταφλεγμονώδους υπερμελάγχρωσης, λόγω της ιδιαίτερης χημικής τους δομής που τα καθιστά ασφαλή.\nΠοια είναι τα πλεονεκτήματα του χημικού peeling;\n• Εξασφαλίζει φωτεινότερο και λείο δέρμα.\n• Προσφέρει καλύτερο δερματικό τόνο.\n• Σφίγγει το δέρμα.\n• Μειώνει τις ρυτίδες (κυρίως λεπτών ρυτίδων κάτω από τα μάτια και γύρω από το στόμα).\n• Μειώνει τις δυσχρωμίες (μέλασμα, στίγματα από την ηλικία, φακίδες, εφηλίδες).\n• Δίνει πιο ομοιόμορφη εφαρμογή σε καλλυντικά προσώπου.\n• Η θεραπεία είναι ανώδυνη.\n• Επιτρέπει την άμεση επιστροφή στην καθημερινότητα.\nΗ Dr. Κατερίνα Κυριακού είναι ειδικός Δερματολόγος – Αφροδισιολόγος και διατηρεί πρότυπο ιδιωτικό ιατρείο (KKDERMATOLOGY) στην Ανατολική Θεσσαλονίκη. Είναι απόφοιτος της Ιατρικής Σχολής του Α.Π.Θ. Ολοκλήρωσε την ειδίκευσή της στην Β΄ Πανεπιστημιακή Δερματολογική Κλινική του Γ.Ν. Παπαγεωργίου της Θεσσαλονίκης, ενώ μετεκπαιδεύτηκε σε Πανεπιστημιακές Δερματολογικές Κλινικές της Ιταλίας και της Γερμανίας. Είναι Διδάκτορας της Ιατρικής Σχολής του Α.Π.Θ. και κάτοχος Μεταπτυχιακού διπλώματος Εξειδίκευσης στην «Ιατρική Ερευνητική Μεθοδολογία». Στο ιδιωτικό της ιατρείο αναλαμβάνει όλο το φάσμα της Κλινικής και Αισθητικής Δερματολογίας.\n6 Δεκέμβριος, 2021\n5 Αντιφλεγμονώδεις Τροφές που Πρέπει να Εντάξεις στη Διατροφή σου!


Απολίτιστο Στέκι: Αγανακτισμένοι: Σχέδια για το μεσοπρόθεσμο\nΑγανακτισμένοι: Σχέδια για το μεσοπρόθεσμο\nΤα στρατηγικά σχέδια για τον αποκλεισμό της Βουλής επεξεργάζονται οι "Αγανακτισμένοι" εν όψει των μεγάλων συγκεντρώσεων που αναμένονται την Τρίτη 28 και Τετάρτη 29 Ιουνίου, κατά τη διάρκεια της μεγάλης 48ωρης γενικής απεργίας, όταν οι Έλληνες βουλευτές θα ψηφίζουν το Μεσοπρόθεσμο πρόγραμμα στήριξης για την έξοδο της χώρας από την κρίση...\nΕκτός από τα σχέδια που αφορούν τον ίδιο τον κλοιό γύρω από την Βουλή, οι ομάδες περιφρούρησης των «Αγανακτισμένων» ασχολούνται πυρετωδώς με την εκπόνηση των «αμυντικών σχεδίων» τους, ώστε, όπως λένε οι ίδιοι, να αντιμετωπίσουν τυχόν προσπάθειας της Αστυνομίας να διασπάσει τον κλοιό γύρω από τη Βουλή. Ακόμη περισσότερο, τους απασχολεί το ενδεχόμενο προβοκάτσιας με την πρόκληση βίαιων επεισοδίων που θα προκαλέσουν την παρέμβαση των ΜΑΤ για να διαλυθούν οι συγκεντρώσεις.\nΣημειώνεται ότι πρόκειται για την μεγαλύτερη γενική απεργία που έχουν κηρύξει ΓΣΕΕ και ΑΔΕΔΥ από την εποχή της μεταπολίτευσης.\nΣυνεργασία με συνδικαλιστές\nΚατά την συνέλευσή τους, την περασμένη Τετάρτη, οι «Αγανακτισμένοι» αποφάσισαν για πρώτη φορά να συνεργαστούν με συνδικαλιστικούς φορείς και εργατικά σωματεία προκειμένου να οργανώσουν από κοινού τον αποκλεισμό της Βουλής.\nΤα σημεία όπου θα στηθούν τα «μπλόκα» των διαδηλωτών είναι η οδός Βασ. Κωνσταντίνου στο ύψος της Ριζάρη, μέχρι και το Παναθηναϊκό Στάδιο, με στόχο να αποτρέψουν απόπειρες διέλευσης των βουλευτών από τους κάθετους δρόμους της Ρηγίλλης. Το σημείο αυτό θεωρείται νευραλγικό, αφού κατά τον προηγούμενο αποκλεισμό είχαν συγκεντρωθεί μεγάλες δυνάμεις της Αστυνομίας για να αποτρέψουν τον αποκλεισμό. Το δεύτερο μπλόκο θα στηθεί στην οδό Βας. Σοφίας στο ύψος του Πολεμικού Μουσείου και το τρίτο στην λεωφόρο Αμαλίας, δίπλα από την Βουλή.\nΓια τις κινητοποιήσεις που θα πραγματοποιηθούν κατά το διήμερο 28-29 Ιουνίου 2011, οι «Αγανακτισμένοι» έχουν κυκλοφορήσει και αφίσα.\n5η Πανευρωπαϊκή Συνάντηση\nΓια πέμπτη συνεχή Κυριακή, το κίνημα των «Αγανακτισμένων» έδωσε ραντεβού σε όλες τις μεγάλες πόλεις της Ελλάδας και της Ευρώπης για εκφράσει την αντίθεσή του στα μέτρα λιτότητας και την ανεργία.\nΣτόχος των διοργανωτών είναι μία συγκέντρωση διαμαρτυρίας, πρόβα τζενεράλε για τις μεγάλες απεργιακές κινητοποιήσεις κατά την διάρκεια της 48ωρης απεργίας.\n«Δεν πάμε διακοπές, δεν πάμε παραλία, θα 'μαστε όλοι εδώ, κάθε μέρα στην πλατεία». Με αυτό το σύνθημα οι αγανακτισμένοι πολίτες ανακοινώνουν τη συνέχεια του κινήματος, το οποίο αναμένεται να έχει την μεγάλη απήχηση που είχε τις 4 προηγούμενες Κυριακές.\nΝέα απάντηση από Μόσχα προς Α.Τσίπρα: «Διχάζεις την ελληνική κοινωνία με την συμφωνία των Πρεσπών»\n«Η κατάσταση χειροτερεύει μετά τη συνάντηση Τσίπρα-Ερντογάν»\nΗ σύγκρουση με τη Ρωσία και ο εσωτερικός εχθρός\nEsperando El Tsunami


Ο άγνωστος ΒΑΡΝΑΛΗΣ και αδημοσίευτα ποιήματά του : Νοεμβρίου 2012\nΑναρτήθηκε από Ηρακλής Kακαβάνης στις 4:36 π.μ. Δεν υπάρχουν σχόλια:\nΕτικέτες ΛΑΔΟΓΙΑΝΝΗ, ΜΠΟΓΙΟΠΟΥΛΟΣ, ΠΑΡΟΥΣΙΑΣΗ - ΠΕΡΙΕΧΟΜΕΝΑ ΒΙΒΛΙΟΥ, ΠΑΡΟΥΣΙΑΣΗ 17 ΔΕΚΕΜΒΡΗ ΣΤΗΝ ΑΘΗΝΑ, ΣΑΡΡΗΣ, ΤΣΑΚΝΗΣ\n(20/11/2012 «Ο άγνωστος Βάρναλης και 19 αδημοσίευτα ποίηματά του» του Ηρακλή Κακαβάνη).\n«Η βραδιά δεν είχε τελειώσει. Δυο χούφτες άνθρωποι γύρω από λίγα τραπέζια βάλαμε στη μέση τον Σαρρή που ακούραστος έδινε τον ρυθμό με την κιθάρα και την μελωδική φωνή του. Και γίναμε όλοι ένα στόμα και τραγουδήσαμε Θεοδωράκη, Καλδάρα, Λοΐζο, Καζαντζίδη και φυσικά Βάρναλη. Ο ενθουσιασμός μπλεκόταν με τις νότες, οι στιγμές παραμέριζαν τον χρόνο, πρόσφεραν απλόχερα ψυχική ανάταση που σε έκαναν να νιώθεις άτρωτος από τα «πεζά» και «καθημερινά», που ήξερες ότι περιμένουν στη γωνία με την βεβαιότητα πως θα έρθει και η δική τους σειρά. Η κιθάρα ξανάπιασε τους «μοιραίους» και τα στόματα ακολούθησαν» (Οικοδόμος εδώ)\nΑναρτήθηκε από Ηρακλής Kακαβάνης στις 5:53 π.μ. Δεν υπάρχουν σχόλια:\nΕτικέτες ΠΑΡΟΥΣΙΑΣΗ - ΣΕ ΔΗΜΟΣΙΟΓΡΑΦΟΥΣ - BLOGGERS, ΠΑΡΟΥΣΙΑΣΗ 17 ΔΕΚΕΜΒΡΗ ΣΤΗΝ ΑΘΗΝΑ, ΣΑΡΡΗΣ\nΗ ομιλία του Διονύση Τσακνή στην παρουσίαση του βιβλίου\nΗ ομιλία του Διονύση Τσακνή ήταν ιδιαίτερα επίκαιρη και σύγχρονη. Κέρδισε το ακροατήριο και πυροδότησε συζητήσεις γόνιμες τη βραδιά της εκδήλωσης στις παρέες που διαμορφώθηκαν στα τραπέζια. Αυτή η εντύπωση μεταφέρθηκε και στα γραπτά των καλεσμένων τις επόμενες μέρες. Θέμα της η υπεροχή του πολιτισμού της Αριστεράς.\nΟ τίτλος που συνοδεύει το κείμενο είναι δική μου επιλογή. Νομίζω ότι αποδίδει το πνεύμα της ομιλίας:\nΕίμαστε εδώ, με τα όπλα μας και τα όπλα που εμείς θα δημιουργήσουμε για το μέλλον\nΝα πιάσω το νήμα από εκεί που τελείωσε ο Νίκος και να πω ότι σε αυτή τη συνέντευξη αφού ολοκλήρωσε ο Βάρναλης τις απαντήσεις για το ποια είναι τα καλύτερα πράγματα στη ζωή και πρόταξε φυσικά τη γυναίκα, ο δημοσιογράφος δεν απέφυγε τον πειρασμό (απόφυγε με τη σημερινή γραμματική; Γιατί θα μιλήσω και για το γλωσσικό ζήτημα) όταν τον ρώτησε λοιπόν, δηλαδή ποια γυναίκα είναι η πιο ωραία, ο Βάρναλης είπε του αλλουνού. Να το σπάσουμε λίγο το κλίμα.\nΑκούστηκαν πολύ όμορφα πράγματα, μοιάζουν περιττά αυτά που θα πω. Τέσσερα πέντε σημεία θα πιάσω. Ναι σημεία είναι, όπως πηγαίναμε στις κομματικές συνεδριάσεις παλιά, φανταστείτε κάθε σημείο 30 λεπτά…\nΑν και με παρακάλεσε ο Ηρακλής να μιλήσω για τον Βάρναλη και όχι για το βιβλίο δε θα αποφύγω να μιλήσω πρώτα για το βιβλίο. Συμφωνώ απόλυτα με την κυρία Λαδογιάννη, την καθηγήτρια, που με τόσο πάθος μίλησε και θα ‘θελα να την ακούσω να μιλάει ώρες. Το βιβλίο αυτό είναι πάρα πολύ χρήσιμο γιατί η έννοια της χρησιμότητας στις μέρες που ζούμε είναι μια έννοια που πρέπει να θέτουμε ως προϋπόθεση. Είναι χρήσιμο για δύο λόγους: Γιατί δικαιώνει τον τίτλο του αρχικά, και τον δικαιώνει διότι εμάς τους μη μελετητές αλλά τους απλούς εραστές της ποίησής του και της στάσης ζωής του μας φέρνει σε επαφή με άγνωστες ή λιγότερο γνωστές πλευρές του ποιητή και του έργου του. Αυτό είναι πολύ σημαντικό. Μιλάει το βιβλίο για γεγονότα και περιστατικά που είναι χαρακτηριστικά της ζωής τα οποία είναι γνωστά μόνο σε μελετητές. Και μάλιστα, επειδή τυχαίνει να αγαπάω αυτούς τους καταραμένους, όπως αγαπάω τον Σκαρίμπα πάρα πολύ, έτσι και τον Βάρναλη, ελάχιστοι είναι οι λόγιοι της εποχής μας, καθηγητές, όπως η κυρία Λαδογιάννη, η κυρία Κατερίνα Κωστίου στο πανεπιστήμιο της Πάτρας, που ασχολούνται με αυτές τις περιπτώσεις της ελληνικής σκέψης. Αλλά για εμάς, του απλούς εραστές, επαναλαμβάνω, του έργου, είναι πάρα πολύ χρήσιμο. Επίσης, η ημερολογιακή παράθεση που υπάρχει στο βιβλίο το καθιστά το βιβλίο αυτό και ιδιαίτερα χρηστικό, υπάρχει μια λεπτή διαφορά ανάμεσα σε αυτά τα δύο πράγματα, το ένα δεν απορρίπτει το άλλο, αλλά είναι και χρηστικό, δηλαδή θες να ανατρέξεις κάπου και το βρίσκεις αμέσως. Ο δεύτερος λόγος που το βιβλίο αυτό είναι χρήσιμο είναι διότι συμβάλλει στην προβολή του πολιτισμού της Αριστεράς. Έχουμε απεμπολήσει, έχουμε ξεχάσει ή ενοχικά σκεπτόμενοι δεν προβάλλουμε το οπλοστάσιο μας το οποίο είναι τεράστιο και ο Βάρναλης είναι το βαρύ πυροβολικό του οπλοστασίου της Αριστεράς, υπό αυτή την έννοια και στις εποχές που ζούμε, όταν από τις προηγούμενες δεκαετίες δεχτήκαμε μία επίθεση με ατομικές βόμβες λάιφ-στάιλ, το να βγάζουμε το βαρύ μας πυροβολικό και τις ατομικές βόμβες τις δικές μας, όπως είναι όλοι αυτοί οι άνθρωποι, ακούστηκαν τα ονόματά τους και έχουμε να πούμε και άλλα εκατοντάδες, είναι πάρα πολύ σημαντικό. Σήμερα έχουμε υποχρέωση να πούμε είμαστε εδώ, με τα όπλα μας και τα όπλα που εμείς θα δημιουργήσουμε για το μέλλον. Στο βιβλίο αυτό φαίνεται η ταύτιση λόγων και έργων καταρχήν και η στάση ζωής της μαχόμενης ελληνικής διανόησης, που δεν είναι μια διανόηση για τη διανόηση, αναλύθηκε πριν και πολύ σωστά και από τον Γιώργο και από την κυρία Λαδογιάννη, αλλά είναι μια σπίθα μιας ελληνικής διανόησης στο πλάι του ταξικού κινήματος της εποχής.\nΌλα τα ερωτήματα που καλείται να απαντήσει ο διανοητής Βάρναλης είναι ζητήματα που θέτει το ίδιο το ταξικό κίνημα. Υπό αυτή και μόνο την έννοια βλέπουμε πόσο σημαντική είναι η στάση της μαχόμενης ελληνικής διανόησης. Αλλά ήταν τόσο ισχυρή τότε η αριστερή διανόηση που - επιτρέψτε μου να καταφύγω σε έναν αγαπημένο μου διανοητή τον Γκράμσι - καταφέρνει η αριστερή διανόηση να κερδίσει τον πόλεμο θέσεων. Ο Γκράμσι έλεγε ότι για να μπορεί να υπάρξει μια πλειοψηφία να αποδεχτεί ο κόσμος την ιδεολογία της Αριστεράς, πρέπει η ιδεολογία της να περάσει σε όσο το δυνατόν περισσότερο κόσμο. Στη μάχη αυτή η αριστερή διανόηση είναι νικήτρια την περίοδο εκείνη, έχει κερδίσει τον πόλεμο θέσεων. Όταν παρελαύνουν οι Έλληνες ποιητές και διανοούμενοι, όπως πολύ σωστά γράφει το βιβλίο και πολύ μου άρεσε εκείνο το σημείο, στις παρελάσεις ο κόσμος τους ζητωκραυγάζει και λέει είστε η φωνή μας, πράγμα που σήμερα, αυτό δε συμβαίνει. Κρύβεται η διανόηση ή δεν υπάρχει. Και για να τονίσω ότι αυτή κερδίζει στον πόλεμο, στον πόλεμο θέσεων αναφέρω κάποιες προσωπικότητες που κυριαρχούν ακόμα και σε ορισμένα λεγόμενα αστικά προπύργια. Δηλαδή, πέρα από το γεγονός ότι ο Δελμούζος αργότερα φεύγει, ο ίδιος ο Βάρναλης τον εκτιμά βαθύτατα πέρα από τις κάποιες διαφορές που προέκυψαν πολύ αργότερα, γιατί στο Αθεϊκό ήταν μαζί, πλάι πλάι. Φανταστείτε ότι ένας Δελμούζος είναι διευθυντής του Μαρασλείου, ένας Γληνός είναι διευθυντής της Παιδαγωγικής Ακαδημίας. Είναι σημαντικά πράγματα και δεν τα κατέκτησαν επειδή κάποιος τους τα χάρισε. Τα κατέκτησαν διότι είχαν εκείνοι τη δύναμη και της αλήθειας αλλά και την πνευματικότητα να τα επιβάλουν. Αυτός ήταν ο Βάρναλης. Αυτή ήταν η Ρόζα Ιμβριώτη που ήταν μέσα στο Μαράσλειο καθηγήτρια, σπάνιο και αδιανόητο για μια εποχή διώξεων, μια εποχή μεταπαγκαλική, μια εποχή λίγο πριν ενδεχομένως, διορθώστε με αν κάνω λάθος, από τη δικτατορία του Μεταξά. Άνθρωποι σαν αυτούς να βρίσκονται σε θέσεις καίριες, σε θέσεις κλειδιά. Να λοιπόν η νίκη της αριστερής διανόησης την εποχή εκείνη. Και πού φαίνεται αυτή η νίκη; Φαίνεται ακόμα ακόμα όταν ο Βάρναλης παύεται με εξάμηνη αργία για το «Φως που καίει», από το Μαράσλειο, βγαίνει σύσσωμη η διανόηση της Ελλάδας, ακόμα και μη αριστεροί άνθρωποι - να λοιπόν η δύναμη που μπορεί να έχει η αριστερή διανόηση όταν είναι συμπαγής - βγαίνει και τον υποστηρίζει. Δηλαδή, συμμαχίες στην Τέχνη και στη διανόηση θα μπορούμε να κάνουμε εμείς οι καλλιτέχνες και οι πνευματικοί άνθρωποι μόνο όταν είμαστε πολύ ισχυροί. Θυμίζω ότι ανάμεσα στις υπογραφές ήταν οι υπογραφές του Παλαμά και του Καβάφη. Φανταστείτε σήμερα να μου κάναν μία δίωξη, δε θα υπήρχαν παραπάνω από δώδεκα υπογραφές.\nΒέβαια, αυτό το βιβλίο πιάνει και ορισμένα ζητήματα επιστημονικά, ξεφεύγουν των δυνατοτήτων μου πέρα από τα γενικά διαβάσματα, λέγοντας πέντε πράγματα ίσως πρέπει να σταθώ γιατί είναι πάρα πολύ μεγάλο ζήτημα του δημοτικισμού και της πάλης που γίνεται ανάμεσα στους καθαρευουσιάνους και στους λεγόμενους μαλλιαρούς και τον Ψυχάρη επικεφαλής. Πιστεύω ότι ο Βάρναλης και η συντροφιά του η αρχική συντάσσονται με τους δημοτικιστές και καλά κάνουν, πάλι βλέποντας το ζήτημα μέσα από ένα ταξικό πρίσμα και ότι η γλώσσα της καθαρεύουσας είναι η γλώσσα του κράτους, το οποίο κράτος θέλει να την κρατήσει για να κρατήσει το λαό μακριά από τη γνώση. Το ζήτημα δηλαδή που αναγκάζει το Βάρναλη, πιστεύω και τους αριστερούς διανοητές της εποχής να πάρουν σαφή θέση υπέρ του δημοτικισμού, δεν μπορεί να ήταν άλλη παρά αυτή, η ταξική υφή του γλωσσικού ζητήματος είναι που τους απασχολεί. Διότι δεν μπορούμε να αποσιωπήσουμε και κάποια γεγονότα. Η προσπάθεια να υιοθετηθεί η γραφή η φωνητική σήμερα μοιάζει να είναι μάλλον αντιδραστική. Συγχωρήστε μου την ακρότητα αυτή αλλά νομίζω ναι. Διότι το ζήτημα αυτό το θέτουν οι λεγόμενοι ευρωπαϊστές. Να λοιπόν πώς ένα πράγμα, ένα ερώτημα περνώντας οι καιροί μπορεί να τεθεί με διαφορετικό τρόπο και να προκαλέσει διαφορετικές συζητήσεις. Θυμάται ο Θανάσης ο Σκαμνάκης που είναι εδώ πέρα, τα πρώτα διαβάσματα που κάναμε στο κεφάλαιο σε μια άθλια μετάφραση που έλεγε την εμπορευματική κυκλοφορία γυροβολιά του προϊόντου. Αυτό δεν είναι δημοτικισμός είναι μαλλιαρισμός. Τέτοιες ακρότητες δεν αποφεύχθησαν και δυστυχώς ο Βάρναλης έπεσε θύμα τέτοιων ακροτήτων.\nΘέλω να τελειώσω για έναν ποιητή που λατρεύω διαβάζοντάς σας, 10 σειρές είναι, κάτι από ένα περιστατικό που δεν το γνώριζα και σε ευχαριστώ πάρα πολύ Ηρακλή που μου έδωσες τη δυνατότητα να το μάθω. Ότι ο Βάρναλης είναι μάρτυρας υπερασπίσεως στη δίκη του Λουντέμη. Ακούστε 10 σειρές. Ο Βάρναλης ξέρετε ήταν και λίγο περήφανος στα αυτιά. Έτσι δεν είναι;\n«Εδώ επεμβαίνει ο Πρόεδρος και ρωτά κάτι.\n»– Πιο δυνατά! φώναξε ο Βάρναλης φέρνοντας το χέρι στο αυτί του, σημάδι ότι δεν άκουσε την ερώτηση.\n»– Είναι ένοχος ο κατηγορούμενος; επανέλαβε ο Πρόεδρος πιο δυνατά τούτη τη φορά.\n»– Ένοχος; έκανε ο δάσκαλος με έμφαση. Όχι! Για νάναι ένοχος ένας συγγραφέας, πρέπει να δίνει αρνητικές απαντήσεις στις τρεις παρακάτω ερωτήσεις: Πρώτον: Ζώντας σε μια κοινωνία αδικίας, με ποιους θα πάει; Με τους αδικητές ή με τους αδικημένους; Δεύτερο: Αν ο Λαός πέσει στα δεσμά της τυραννίας, με ποιους θα συνταχθεί; Με τον τυραγνισμένο ή με τον τύραννο; Και τρίτο και τελευταίο: Αν η πατρίδα πέσει σε εθνική σκλαβιά, ποιους θα βοηθήσει; Τους κατακτητές ή τους κατακτημένους; Δηλαδή με τους κιοτήδες θα πάει ή με τα παλικάρια; Γνωρίζω τον κατηγορούμενο από έφηβο. Τον γνωρίζω και σα συγγραφέα, και σαν Έλληνα. Και σας δηλώνω κατηγορηματικά: Και στις τρεις παραπάνω ερωτήσεις ο κατηγορούμενος έδωσε σωστές απαντήσεις... Δεν είναι ένοχος!...\n»– Μα, κύριε Βάρναλη... έκανε ο Πρόεδρος ξαφνιασμένος. Ήρθατε εδώ για να απαλλάξετε τον κατηγορούμενο ή για να τον ενοχοποιήσετε; Διότι σεις –με το είδος της υπερασπίσεώς σας– αντί να ελαφρύνετε τη θέση του, την επιβαρύνετε περισσότερο. Ρωτήσατε τον κατηγορούμενο αν συμφωνεί με το είδος αυτό της υπερασπίσεώς σας;\n»– Όχι, είπε με κάποιο θυμό στη φωνή του ο δάσκαλος. Ρωτήστε τον εσείς. Και αν συμφωνεί μαζί σας εγώ φεύγω. Γιατί πιστεύω ότι οι συγγραφείς δεν έχουν ανάγκη από άλλο είδος υπεράσπισης.\n»Ο Λουντέμης πετιέται όρθιος σα να τον σούβλισαν με πυρωμένα σουβλιά και χωρίς να ζητήσει το λόγο λέει:\n»– Συγχαίρω και ευχαριστώ θερμά το δάσκαλο και υπερασπιστή μου. Και δηλώνω ενώπιον του δικαστηρίου, ότι είμαι απόλυτα σύμφωνος με το είδος της υπεράσπισής του.\n»– Ε, τότε εγώ δεν έχω να κάνω τίποτα άλλο εδώ. Το χρέος μου τόκανα. Γι’ αυτό φεύγω...».\nΝα ο πολιτισμός της Αριστεράς.\nΑναρτήθηκε από Ηρακλής Kακαβάνης στις 4:56 μ.μ. Δεν υπάρχουν σχόλια:\nΕτικέτες ΜΠΟΥΣΟΥΛΑΣ, ΠΑΡΟΥΣΙΑΣΗ - ΣΕ ΔΗΜΟΣΙΟΓΡΑΦΟΥΣ - BLOGGERS, ΤΣΑΚΝΗΣ


Action Peugeot ¨Εγγυημένο service για το Peugeot σας στη Νίκ Electric.triti - AutoΤρίτη TEST CENTER - After Sales - Επαγγελματικά - Ελαστικά - Προϊόντα & Yπηρεσίες αυτοκινήτου - Ανταλλακτικά - Εξειδικευμένα Συνεργεία - Μεταχειρισμένα - Πράσινο σπίτι - Touring - Autotriti.gr - Mototriti.gr - Net.triti - Electric.triti - AutoΤρίτη TEST CENTER - After Sales - Επαγγελματικά - Ελαστικά - Προϊόντα & Yπηρεσίες αυτοκινήτου - Ανταλλακτικά - Εξειδικευμένα Συνεργεία - Μεταχειρισμένα - Πράσινο σπίτι - Touring -\nΗ Action Peugeot θεωρείται μία από τις πιο αξιόπιστες εταιρίες στο χώρο, στις εγκαταστάσεις της οποίας, στη Νίκαια, θα συναντήσετε την άριστη εξυπηρέτηση.\nAction Peugeot ¨Εγγυημένο service για το Peugeot σας στη Νίκαια\n4368 Επισκέψεις στο άρθρο\nΗ Action Peugeot στη Νίκαια προσφέρει πλήρη έλεγχο, συντήρηση και βελτίωση στο αυτοκίνητο σας με στόχο την απόλυτη οδηγική ασφάλεια.\nΒρισκόμενη στο χώρο για τέσσερις δεκαετίες η Action Peugeot θεωρείται μία από τις πιο αξιόπιστες εταιρίες στο χώρο, στις εγκαταστάσεις της οποίας, στη Νίκαια, θα συναντήσετε την άριστη εξυπηρέτηση, την οποία προσφέρει το εξειδικευμένο και έμπειρο προσωπικό, ενώ τα διαγνωστικά μηχανήματα τελευταίας τεχνολογίας εγγυώνται την πλήρη συντήρηση και ασφάλεια του οχήματός σας. Επίσης η πλήρης γκάμα γνήσιων ανταλλακτικών, αξεσουάρ και βελτιωτικών προϊόντων ολοκληρώνουν την πλήρη σας εξυπηρέτηση.\nΑναλυτικότερα στις εγκταστάσεις της Action Peugeot μπορείτε να διαλέξετε ανάμεσα από τις εξής υπηρεσίες:\nΕξειδικευμένο Συνεργείο Αυτοκινήτων Peugeot, Citroen Renault, Dacia,\nΠλήρης διαγνωστικός έλεγχος με γνήσια διαγνωστικά εργαλεία\nΣυντήρηση A/C – πλήρωση φρέον 1234yf\nΕποχικός Έλεγχος 20 σημείων\nΜεγάλη γκάμα Γνήσιων Ανταλλακτικών και Λιπαντικών\nΠλήρες Service Βενζίνης, Diesel, Αλλαγή Λαδιών\nΦανοποιείο - Βελτιώσεις - Tuning\nΚαθαρισμός και έλεγχος Μπέκ Άμεσου & Έμμεσου ψεκασμού Βενζίνης\nΚαθαρισμός Μπέκ Πετρελαίου επί του αυτοκινήτου\nACTION PEUGEOT - ΔΕΛΛΑΠΟΡΤΑΣ - ΚΑΥΚΑΣΟΥ 51, ΝΙΚΑΙΑ


Πάνω από ένα δεν μπορείς να φας: Το πιτσόγυρο-γίγας που τρελαίνει την Ελλάδα (φωτό) | Pronews\nΗ Αθήνα είναι μια τεράστια πόλη. Μια πόλη με άφθονες επιλογές. Που σου προσφέρει τα πάντα, όποτε τα θες. Αυτό δεν σημαίνει ότι δε μπορεί να γίνει καλύτερη. Δε σημαίνει ότι δεν υπάρχουν ελλείψεις και άλλες πόλεις της χώρας δεν μπορούν να υπερέχουν.\nΣαφώς δε μπορεί να συγκριθεί μαζί της η Πάτρα ή ο Βόλος, αλλά έχουν κι αυτές οι περιοχές τους ανθρώπους που αποφασίζουν να κάνουν την έμπνευση πράξη. Έμπνευση που φωνάζει εμάς τους Αθηναίους ως σειρήνα για να την κατακτήσουμε.\nΣτον τομέα του street food υπάρχουν εδέσματα που γεννήθηκαν σε άλλες πόλεις και είτε παραμένουν αποκλειστικά εκεί είτε ήρθαν μετά στην πρωτεύουσα.


ΚΟΙΝΩΝΙΚΟΣ ΑΠΟΛΟΓΙΣΜΟΣ - PDF\nDownload "ΚΟΙΝΩΝΙΚΟΣ ΑΠΟΛΟΓΙΣΜΟΣ"\n1 Μιχάλης Οικονόμου, Σπίτι στη νότια Γαλλία Λάδι σε χαρτόνι 42,5 x 65,5 εκ. Η κοινωνική ευθύνη συνίσταται στην ενσωμάτωση από τις επιχειρήσεις, αρχών, στόχων και δράσεων που άπτονται του συνόλου των δραστηριοτήτων τους και έχουν κοινωνική, περιβαλλοντική και πολιτιστική διάσταση. Η Alpha Bank έχει ήδη σημαντική παρουσία στο κοινωνικό, αθλητικό, πολιτισμικό και πολιτιστικό γίγνεσθαι. Ως Μέγας Χορηγός και Επίσημη Τράπεζα των Ολυμπιακών Αγώνων υλοποίησε το μεγαλύτερο πρόγραμμα Εταιρικής Κοινωνικής Ευθύνης στην Ελλάδα. Ο άνθρωπος και ο σεβασμός των ανθρωπίνων αξιών, αποτελούν απόλυτη προτεραιότητα για την Τράπεζα. Μαζί με την αποδοτική διαχείριση των οικονομικών πόρων και τον εκσυγχρονισμό των τεχνολογικών μέσων, αποτελούν τη βάση των σχέσεων με το Προσωπικό, τους πελάτες και τους μετόχους μας. Οι τρεις αυτοί παράγοντες είναι η βάση της επιτυχίας της Τραπέζης. Η Alpha Bank, στο πλαίσιο της προσφοράς της στο κοινωνικό σύνολο, μεριμνά για το ανθρώπινο δυναμικό της και το εργασιακό περιβάλλον, την προστασία της φύσεως, την κοινωνική και πολιτιστική ζωή του τόπου. Προσωπικό Η Alpha Bank αξιοποιεί εξειδικευμένο Προσωπικό και νέες τεχνολογίες προσαρμόζοντας σταθερά τις θέσεις εργασίας στα δεδομένα της αγοράς. Ο αριθμός των απασχολουμένων στον Όμιλο την ανήρχετο σε άτομα έναντι την , σημειώνοντας αύξηση κατά άτομα ή 14,5%. Η αύξηση αυτή προέρχεται εξ ολοκλήρου από το Προσωπικό που απασχολείται στο εξωτερικό και κυρίως από την Jubanka, η εξαγορά της οποίας προσέθεσε στο δυναμικό μας άτομα. Αντιθέτως, στην Ελλάδα το Προσωπικό μειώθηκε κατά 52 άτομα και ανήλθε σε άτομα. Αυτό είναι το αποτέλεσμα της πολιτικής μας για εξοικονόμηση Προσωπικού μέσω περαιτέρω αυτοματοποιήσεως των συναλλαγών και διεκπεραιώσεως μέρους των εργασιών μας σε κεντρικό επίπεδο. Από το Προσωπικό αυτό, άτομα απασχολούνται στην Τράπεζα. Από την άποψη της ηλικίας, το Προσωπικό συγκεντρώνεται σε ποσοστό περίπου 70% εντός του εύρους των ετών. Όσον αφορά στην κατανομή της δυνάμεως κατά φύλο, ο γυναικείος πληθυσμός παρουσιάζει σταθερή αύξηση και αντιπροσωπεύει πλέον το 49,8% των απασχολουμένων, έναντι 47,8% κατά το έτος Κατά την τελευταία πενταετία αυξάνεται συστηματικά ο αριθμός των γυναικών που εξαντλούν τα έτη υπηρεσίας και αξιοποιούνται σε θέσεις ευθύνης. Το μορφωτικό επίπεδο των Υπαλλήλων βελτιώνεται διαρκώς, με τους κατόχους απολυτηρίου Λυκείου να μειώνονται κατά 12% περίπου προς όφελος των αποφοίτων της τριτοβάθμιας εκπαιδεύσεως και των κατόχων μεταπτυχιακού τίτλου οι οποίοι, στο σύνολό τους, παρουσιάζουν αύξηση 10,4%, υπερβαίνοντας το 40% του συνόλου. Όσον αφορά στο επίπεδο στελεχώσεως με κριτήριο το δικαίωμα υπογραφής, η αναλογία Υπαλλήλων ανά Στέλεχος διαμορφώνεται σε 3,3:1, ενώ αυξάνεται ο αριθμός των γυναικών Στελεχών στο σύνολο των κατόχων υπογραφής. Ανανέωση Προσωπικού Ο δείκτης ανανεώσεως προσωπικού την τελευταία πενταετία έχει σταθεροποιηθεί σε επίπεδο που προσεγγίζει το 4% ετησίως, ως αποτέλεσμα της υλοποιήσεως του προγράμματος λειτουργικής αναδιαρθρώσεως της Τραπέζης. Το έτος 2005 πραγματοποιήθηκαν 141 προσλήψεις, που αφορούσαν, κυρίως, άτομα με εμπειρία στον χρηματοοικονομικό κλάδο, προοριζόμενα να αναλάβουν θέσεις ευθύνης με σημαντικές προοπτικές εξελίξεως. Στο πλαίσιο της πολιτικής ίσων ευκαιριών που εφαρμόζεται, οι γυναίκες που προσελήφθησαν αποτελούν το 55% του συνόλου. Ως προς το μορφωτικό επίπεδο των νεοπροσληφθέντων, το 58% είναι πτυχιούχοι τριτοβάθμιας εκπαιδεύσεως και κάτοχοι μεταπτυχιακών τίτλων σπουδών. Εσωτερική Επικοινωνία Δίδεται ιδιαίτερη έμφαση στην αμφίδρομη ενδοεπιχειρησιακή επικοινωνία και στην προαγωγή της συμμετοχής του Προσωπικού στην κοινωνική και 42 43\n2 πολιτιστική ζωή. Η απρόσκοπτη ροή πληροφοριών επιτυγχάνεται μέσα από τη λειτουργία και τη συνεχή αναβάθμιση της εσωτερικής ιστοσελίδας (Alpha Bank Intranet) και την κυκλοφορία του εταιρικού εντύπου «ΜΑΖΙ». Αναγνωρίζοντας τη σημασία του ανθρώπινου κεφαλαίου ως ένα από τα κύρια ανταγωνιστικά πλεονεκτήματά της, η Τράπεζα εφαρμόζει πρωτοποριακά προγράμματα αναπτύξεως του Προσωπικού: Πρόγραμμα Αναπτύξεως «Alpha Junior Professional» Για νέους, κατόχους μεταπτυχιακού τίτλου, με ελάχιστη ή και καθόλου επαγγελματική εμπειρία, ώστε σε σύντομο χρονικό διάστημα να είναι ικανοί να ανταποκριθούν σε εξειδικευμένα καθήκοντα. Εσωτερική επιλογή για κάλυψη θέσεων Για τη μέγιστη αξιοποίηση του Προσωπικού εφαρμόσθηκε με επιτυχία και αυτό το έτος η διαδικασία δημοσιεύσεως εσωτερικών αγγελιών για κάλυψη θέσεων. Περιγραφή θέσεων εργασίας Άρχισε η αποτύπωση της περιγραφής θέσεων εργασίας σε εξειδικευμένες κεντρικές υπηρεσίες, ως απαρχή για την τελική αξιολόγηση και κατάταξή τους σε μισθολογικά επίπεδα και για την κάλυψή τους με Στελέχη υψηλού επιπέδου. Αξιολόγηση Προσωπικού Η αξιολόγηση της αποδόσεως του Προσωπικού γίνεται με βάση ιδιότητες και χαρακτηριστικά που περιγράφονται ως πρότυπα στον χώρο εργασίας. Ο αξιολογούμενος και ο Προϊστάμενος συμφωνούν από κοινού τις ενέργειες αναπτύξεως του αξιολογούμενου. Επαγγελματική Κατάρτιση Για την Alpha Bank προτεραιότητα αποτελεί η δυνατότητα προσωπικής εξελίξεως του ανθρώπινου δυναμικού, που επιτυγχάνεται με τη συνεχή εκπαίδευση και επιμόρφωση. Το περιβάλλον εργασίας είναι διαμορφωμένο ώστε να προάγει τη δημιουργικότητα, τη συνεχή βελτίωση και τον επαγγελματισμό, ενώ υποστηρίζονται οι προσπάθειες Υπαλλήλων και Στελεχών να παρακολουθήσουν προγράμματα μεταπτυχιακών σπουδών και να αποκτήσουν επαγγελματικά πιστοποιητικά. Tα εκπαιδευτικά προγράμματα του 2005 κάλυψαν ανάγκες που καθορίσθηκαν με βάση το επιχειρησιακό σχέδιο, όπως: Ενίσχυση των δεξιοτήτων πωλήσεων. Ανάπτυξη αποτελεσματικότερων τεχνικών εξυπηρετήσεως πελατείας. Βελτίωση των διοικητικών ικανοτήτων των Στελεχών. Ενίσχυση και συμπλήρωση των γνώσεων για τα προϊόντα και τις υπηρεσίες της Τραπέζης. Επίσης, ενισχύθηκε η συμμετοχή του Προσωπικού σε εξειδικευμένα προγράμματα επιμορφώσεως εκτός Τραπέζης, στην Ελλάδα και στο εξωτερικό. Μέσω αυτών των προγραμμάτων: Δίδονται ευκαιρίες για ανταλλαγή εμπειριών από άλλους επιχειρησιακούς χώρους. Διευρύνονται οι ορίζοντες και ενισχύεται η ικανότητα προσανατολισμού στο διεθνές περιβάλλον, ώστε να γίνονται εύκολα κατανοητοί οι μηχανισμοί της διατραπεζικής επικοινωνίας, τόσο στο εσωτερικό όσο και στο εξωτερικό. Ενισχύεται η αξία του ανθρώπινου δυναμικού της Τραπέζης. Εξ άλλου, παρέχεται η δυνατότητα συμμετοχής Στελεχών και Υπαλλήλων σε προγράμματα ηλεκτρονικής εκπαιδεύσεως και εξ αποστάσεως εκπαιδεύσεως. Το Alpha Bank e-learning καταργεί τις αποστάσεις, αξιοποιεί καλύτερα τον χρόνο, αυξάνει την αποδοτικότητα καθώς και τον βαθμό προσαρμογής και αφομοιώσεως των νέων γνώσεων. Κοινωνική Αρωγή Η Τράπεζα ενδιαφέρεται ιδιαιτέρως για την προαγωγή της κοινωνικής αρωγής προς το Προσωπικό στους τομείς: Υγεία και ασφάλεια Προσωπικού Εφαρμόζεται πρόγραμμα ομαδικής ασφαλιστικής καλύψεως ζωής και υγείας, στο πλαίσιο της πολιτικής μέριμνας για την υγεία του Προσωπικού, μέσω του οποίου παρέχονται υψηλές ασφαλιστικές καλύψεις και υπηρεσίες υγείας, παρά τις σημαντικές δαπάνες που αυτές συνεπάγονται. Το πρόγραμμα παρέχει: - ασφάλιση ζωής και ατυχήματος, - κάλυψη νοσοκομειακής περιθάλψεως, - πρόσθετη κάλυψη υπηρεσιών περιθάλψεως πέραν εκείνων του Ταμείου Ασφαλίσεως Ασθενείας Προσωπικού και - προληπτικό έλεγχο υγείας Στελεχών. Υγιεινή και ασφάλεια στον χώρο της εργασίας Έχει αναπτυχθεί, σε πανελλαδική κλίμακα, δίκτυο ιατρών εργασίας και τεχνικών ασφαλείας οι οποίοι παρέχουν υπηρεσίες προστασίας σε όλο το Προσωπικό με συστηματική ενημέρωση των εργαζομένων σε θέματα υγιεινής και ασφάλειας. Ατομική υποστήριξη Υπαλλήλων Για τους Υπαλλήλους που αντιμετωπίζουν προσωπικές ή επαγγελματικές δυσκολίες, παρέχεται μέριμνα μέσω συνεργασίας με εξειδικευμένη κοινωνική λειτουργό. Τράπεζα αίματος Εφαρμόζεται, υπό την καθοδήγηση και εποπτεία ιατρού, πρόγραμμα αιμοδοσίας για την αντιμετώπιση εκτάκτων αναγκών των Yπαλλήλων σε αίμα. Ενίσχυση της οικογενειακής ζωής Έχουν καθιερωθεί ειδικές παροχές για την ενίσχυση των οικογενειών του Προσωπικού, όπως χορήγηση δώρου γάμου, κάλυψη των δαπανών των συμβάσεων με βρεφονηπιακούς σταθμούς, επιβράβευση των αριστούχων τέκνων Yπαλλήλων κ.ά. Καταπολέμηση διακρίσεων - Κοινωνική αλληλεγγύη Οι Τράπεζες, βάσει του Νόμου 2643/98, υποχρεούνται να προσλαμβάνουν έναν αριθμό ατόμων ειδικών κατηγοριών. Οι υποχρεωτικές τοποθετήσεις αντιπροσωπεύουν για το έτος 2005 το 7,4% της δυνάμεως των απασχολουμένων. Πελάτες Η κοινωνική ευθύνη της Alpha Bank επεκτείνεται και στους πελάτες, με τους οποίους έχει μία σύνθετη και εξελισσόμενη στον χρόνο σχέση. Προτεραιότητα αποτελεί η συνεχής βελτίωση της ποιότητας των παρεχόμενων υπηρεσιών, ενώ κάθε παράπονο, σύσταση ή πρόταση από πελάτες είναι κίνητρο και ευκαιρία για βελτίωση. Με γνώμονα την αξιοπιστία, τη συνέπεια και την ταχύτητα στην τραπεζική εξυπηρέτηση και στόχο τη συνεχή ποιοτική βελτίωση των προϊόντων, δημιουργήθηκε και λειτουργεί Μονάδα Διασφαλίσεως Ποιότητας η οποία έχει θέσει ως προτεραιότητα τη μεγιστοποίηση της ποιότητας στην εξυπηρέτηση. Στην Υπηρεσία Πελατών της Τραπέζης μπορούν να απευθύνονται οι πελάτες για να εκφράσουν τυχόν παράπονα ή συστάσεις, που αποτελούν για εμάς κίνητρο και ευκαιρία για βελτίωση\n3 Πολιτιστική Δραστηριότητα Με σκοπό τη διάσωση και τη διάδοση του ελληνικού πνεύματος, καθώς και την προαγωγή, κατά κύριο λόγο, της επιστήμης, η Τράπεζα και οι εταιρίες του Ομίλου έχουν ενεργό συμμετοχή στην πολιτιστική ζωή με την υποστήριξη ανάλογων δραστηριοτήτων. Συλλογές Αρχαία Νομίσματα Το 2005 η Νομισματική Συλλογή της Alpha Bank εμπλουτίσθηκε με ένα Αθηναϊκό Δεκάδραχμο ένα από πιο σημαντικά και σπάνια νομίσματα της Αρχαιότητας. Το σημαντικό αυτό απόκτημα παρουσιάσθηκε σε εκδήλωση που πραγματοποιήθηκε στον χώρο της Τραπέζης την 15 Ιουνίου Στη συνέχεια πραγματοποιήθηκαν σχετικές διαλέξεις, τα κείμενα των οποίων εκδόθηκαν σε καλαίσθητους μικρούς τόμους. Επίσης, το 2005 πραγματοποιήθηκαν διαλέξεις σε διάφορες πόλεις της περιφέρειας, κατά τις οποίες παρουσιάσθηκε η ιστορία του νομίσματος με επικέντρωση στα νομίσματα της περιοχής. Η Νομισματική Συλλογή συμμετείχε στις εκθέσεις «Ελαίας Εγκώμιον» που διοργανώθηκαν από το Κέντρο Ερεύνης της Ελληνικής Λαογραφίας της Ακαδημίας Αθηνών. Μουσείο Χαρτονομισμάτων Στην Τράπεζα ανήκει το μοναδικό στην Ελλάδα Μουσείο Χαρτονομισμάτων, ένα από τα πληρέστερα του είδους, που στεγάζεται στο πρώτο Κτήριο της Ιονικής Τραπέζης στην Κέρκυρα. Την 30 Σεπτεμβρίου 2005 πραγματοποιήθηκαν στην Κέρκυρα τα εγκαίνια του Μουσείου μετά από τη ριζική ανακαίνιση του Κτηρίου και την αναδιάρθρωση των εκθεμάτων σύμφωνα με τις σύγχρονες μουσειολογικές προδιαγραφές. Τα εκθέματα παρουσιάζονται σε τέσσερις αίθουσες και καλύπτουν διαχρονικά όλες σχεδόν τις εκδόσεις των ελληνικών χαρτονομισμάτων από το 1822 έως το Εκτός από τα χαρτονομίσματα, η Συλλογή περιλαμβάνει αξιόλογο αρχειακό και ιστορικό υλικό. Το Μουσείο λειτουργεί πλέον σε καθημερινή βάση όλο το έτος με δωρεάν είσοδο για το κοινό, ενώ έχουν εκπονηθεί προγράμματα για τις επισκέψεις σχολείων και λοιπών εκπαιδευτικών οργανισμών. Έργα Τέχνης Η Συλλογή Έργων Τέχνης αποτελείται από πίνακες, χαρακτικά και γλυπτά γνωστών καλλιτεχνών και εμπλουτίζεται συνεχώς με σημαντικά έργα. Ένα μέρος των έργων κοσμεί κεντρικές υπηρεσίες και Καταστήματα, ενώ στοιχεία και φωτογραφίες τους παρέχονται για τον εμπλουτισμό σχετικών άρθρων και για την έκδοση μονογραφιών. Πολιτιστικές Εκδηλώσεις Χορηγίες Στο πλαίσιο των δραστηριοτήτων σε θέματα πολιτισμού και καλλιτεχνικής δημιουργίας, η Τράπεζα ανέλαβε τη χορηγία των μουσικών παραστάσεων του Κύκλου εκδηλώσεων «Beethoven - Η Τέχνη του Κουαρτέτου Εγχόρδων», που πραγματοποιήθηκαν στο Μέγαρο Μουσικής Αθηνών (Ιανουάριος-Μάρτιος 2005). Επίσης, ανέλαβε τη χορηγία των συναυλιών της Φιλαρμονικής Ορχήστρας Arturo Toscanini υπό τη διεύθυνση του κορυφαίου αρχιμουσικού Lorin Maazel, που πραγματοποιήθηκαν στο Μέγαρο Μουσικής Θεσσαλονίκης (8 και 9 Δεκεμβρίου 2005). Εκθέσεις Το επιστέγασμα των εκδηλώσεων για τον εορτασμό της επετείου των 125 ετών από το ξεκίνημα της Τραπέζης Πίστεως και των 165 ετών από την ίδρυση της Ιονικής Τραπέζης αποτέλεσε η εικαστική έκθεση με τίτλο «Η Συλλογή της Alpha Bank - Ζωγραφική, Χαρακτική, Γλυπτική», με 200 σημαντικά έργα, που εγκαινιάσθηκε την 10 Οκτωβρίου 2005 στο νέο κτήριο του Μουσείου Μπενάκη. Στη διάρκειά της οργανώθηκαν ξεναγήσεις για το κοινό καθώς και για το Προσωπικό της Τραπέζης. Έγιναν επίσης ειδικά εκπαιδευτικά προγράμματα για τα παιδιά του Προσωπικού και για σχολεία. Συνεχίσθηκε η περιοδεία της εκθέσεως «Η Ελλάδα μέσα από χάρτες και χαρακτικά περιηγητών», με έργα από τη Συλλογή, στην Ξάνθη, στην Αλεξανδρούπολη και στον Βόλο. Τα έργα της εκθέσεως, μετά την επιστροφή τους από τον Βόλο, αναρτήθηκαν στο ισόγειο του Κεντρικού Καταστήματος. Η έκθεση χαρακτικής «Ελληνες Χαράκτες στον εικοστό αιώνα», που συνδιοργανώθηκε με το Μορφωτικό Ίδρυμα της Εθνικής Τραπέζης, παρουσιάσθηκε στη Δημοτική Πινακοθήκη Ιωαννίνων. Έργα μαθητών της πρωτοβάθμιας εκπαιδεύσεως με θέμα «Φύση χωρίς σκουπίδια» αναρτήθηκαν στο ισόγειο του Κεντρικού Καταστήματος (Πεσμαζόγλου 14), σε έκθεση που πραγματοποιήθηκε σε συνεργασία με την Ελληνική Εταιρία Προστασίας της Φύσης. Εκπαιδευτικά και Πολιτιστικά Προγράμματα για Παιδιά και Νέους Μέσω της σειράς προϊόντων Alpha για παιδιά, εφήβους και νέους, η Τράπεζα επικεντρώθηκε σε πολλαπλές συνεργασίες με μεγάλους οργανισμούς και με την εκπαιδευτική κοινότητα, παρέχοντας στα ίδια τα παιδιά και στους νέους ευκαιρίες να αναδείξουν το ταλέντο τους, να επιβραβευθούν για τις επιδόσεις τους, καθώς και να συμμετέχουν σε διάφορες εκδηλώσεις και δραστηριότητες. Επιπλέον υποστήριξε τα Εκπαιδευτικά Προγράμματα του Μουσείου Ηρακλειδών και του Μεγάρου Μουσικής Θεσσαλονίκης και την έκδοση «Το Αλφαβητάρι του Μουσείου Μπενάκη», το οποίο κατά τρόπο πρωτότυπο παροτρύνει τα παιδιά να γνωρίσουν τα υψηλής καλλιτεχνικής αξίας εκθέματα του Μουσείου. Με χορηγία της Τραπέζης πραγματοποιήθηκε στο Δημοτικό Αθλητικό Κέντρο Πρώτης Σερρών, από 11 έως 16 Μαΐου 2005, η Μαθητιάδα 2005, κατά το πρότυπο των Ολυμπιακών Αγώνων, με τη συμμετοχή μαθητών δευτεροβάθμιας εκπαίδευσης από κάθε γωνιά της χώρας και από τα ελληνικά σχολεία της ομογένειας στις πέντε ηπείρους. Συνέδρια Η Alpha Bank ήταν «Ιδρυτικός Χορηγός» του Διεθνούς Συνεδρίου «4th International Banking Forum-Banking in 2010», που πραγματοποιήθηκε στο Ξενοδοχείο Athens Hilton, την 8 Δεκεμβρίου 2005, με διοργάνωση του Economist Conferences. Στο πλαίσιο του 3ου Διεθνούς Συνεδρίου Πυρηνικής Ιατρικής Βορείου Ελλάδος δόθηκαν εκ μέρους της Τραπέζης υποτροφίες σε δύο νέους επιστήμονες. Αθλητικές Διοργανώσεις Αθλητικό Πανόραμα Alpha Bank Είναι εκδήλωση περιοδεύοντος χαρακτήρος που παρουσιάζει στο ευρύ κοινό αθλήματα σε πραγματικές συνθήκες, ενημερώνει γύρω από τον αθλητισμό και παράλληλα παρουσιάζει το κοινωνικό έργο της Τραπέζης. Το 2005 το Αθλητικό Πανόραμα επισκέφθηκε 21 πόλεις και νησιά της Ελλάδος επιδεικνύοντας αθλήματα όπως η ιστιοσανίδα, η κωπηλασία, το extreme τραμπολίνο, το καράτε, το ταεκβοντό, η σκοποβολή με laser screen, το ποδόσφαιρο, η καλαθοσφαίριση, η φόρμουλα 1 και το playstation 2. Για πρώτη φορά λειτούργησε και ειδικά διαμορφωμένο περίπτερο αφιερωμένο στο περιβάλλον και στα περιβαλλοντικά προγράμματα «Γαλάζιες Σημαίες» και «Φύση χωρίς Σκουπίδια» που υποστηρίζει η Τράπεζα. Κλασικός Μαραθώνιος Αθηνών Για πέμπτο συνεχές έτος η Τράπεζα ήταν χορηγός του Κλασικού Μαραθωνίου Αθηνών, του μοναδικού που διεξάγεται στην αυθεντική διαδρομή, καθώς και του Αγώνα Δρόμου των μέτρων. Στους αγώνες του 2005 επίσημος προσκεκλημένος ήταν ο Χρυσός Ολυμπιονίκης του Μαραθωνίου στους Ολυμπιακούς Αγώνες της Αθήνας Stefano Baldinni, ο οποίος έδωσε και την εκκίνηση του αγώνα. Σε τελετή που πραγματοποιήθηκε πριν από τη διεξαγωγή του αγώνα, η Alpha Bank βραβεύθηκε από τον ΣΕΓΑΣ για την πολυετή προσφορά της στον χώρο του αθλητισμού. Λοιπές αθλητικές χορηγίες Η Τράπεζα από το 2005 επέκτεινε τη συνεργασία της με τον ΣΕΓΑΣ αναλαμβάνοντας τη χορηγία των Εθνικών Ομάδων Στίβου. Υποστήριξε επίσης αθλητές 46 47\n4 από τον χώρο της ιστιοπλοΐας, της ιππασίας και του αγωνιστικού αυτοκινήτου. Τέλος, η Τράπεζα ήταν χορηγός του 52ου Ράλλυ Ακρόπολις που διοργανώθηκε στην Ελλάδα από την ΕΛΠΑ και ανακηρύχθηκε ως το καλύτερο Ράλλυ για το 2005, καθώς και του 4ου Ιστορικού Ράλλυ Ακρόπολις, το οποίο πραγματοποιήθηκε από 20 έως 24 Απριλίου Εκδόσεις Στο πλαίσιο του εορτασμού της επετείου των 125/165 ετών της Τραπέζης, πραγματοποιήθηκαν δύο πολύ σημαντικές εκδόσεις: «Η Συλλογή της Alpha Bank. Ζωγραφική-Χαρακτική- Γλυπτική», βιβλίο-λεύκωμα στα ελληνικά και στα αγγλικά, το οποίο εκτός από τα έργα της Συλλογής των Έργων Τέχνης περιλαμβάνει και εκτενή κείμενα με την ιστορία της Τραπέζης Πίστεως και της Ιονικής Τραπέζης. «Papers of the Ionian Bank Limited», βιβλίο της Zoe Browne, το οποίο αποτελεί ένα αναλυτικό ευρετήριο για το αρχειακό υλικό της Ionian Bank Ltd που φυλάσσεται στο Τμήμα Βιβλιοθήκης του London School of Economics. Περιοδικές Εκδόσεις Το 2005 εκδόθηκαν τέσσερα τεύχη του περιοδικού «Μαζί με τους Μετόχους», το οποίο σε τακτά χρονικά διαστήματα προσφέρει πλήρη ενημέρωση στους μετόχους που στηρίζουν την αναπτυξιακή πορεία του Ομίλου. Εκδόθηκαν, επίσης, τρία τεύχη του τριμηνιαίου περιοδικού «Οικονομικό Δελτίο», που πραγματεύεται επίκαιρα θέματα για την ελληνική και διεθνή οικονομία, διαβάζεται με ενδιαφέρον από επιχειρηματίες, μελετητές και δημοσιογράφους και αποτελεί συχνά πηγή αναφοράς για άρθρα στον τύπο. Συνεχίσθηκε η έκδοση του «Εβδομαδιαίου Δελτίου Οικονομικών Εξελίξεων» που αναφέρεται στις ελληνικές και διεθνείς οικονομικές εξελίξεις καθώς και του διμηνιαίου περιοδικού «The Greek Economy», μέσω του οποίου γίνεται προβολή των σύγχρονων ελληνικών οικονομικών θεμάτων στο εξωτερικό. Πραγματοποιήθηκαν τέσσερις εκδόσεις της εφημερίδας «Μαζί», που εκδίδεται επί σειρά ετών για την εσωτερική επικοινωνία του Ομίλου και καλύπτει τις δραστηριότητες της Τραπέζης και των Εταιριών. Επίσης, συνεχίσθηκε με επιτυχία η έκδοση του οδηγού αγορών «Μαζί στην Αγορά», ο οποίος εκδίδεται δύο φορές το έτος και διανέμεται δωρεάν στους κατόχους των καρτών της Τραπέζης. Τέλος, η Alpha Αστικά Ακίνητα, για την ενημέρωση του κοινού σε θέματα που αφορούν την αγορά των ακινήτων, συνέχισε την έκδοση του ενδιαφέροντος περιοδικού «Ακίνητα» που κυκλοφορεί δύο φορές το έτος. Ιστορικό Αρχείο Το Ιστορικό Αρχείο λειτουργεί με σκοπό τη διατήρηση της ιστορικής μνήμης του Ομίλου. Στη διάρκεια του 2005 πραγματοποιήθηκαν μεταξύ άλλων η εκκαθάριση, ταξινόμηση και ευρετηρίαση του υλικού που προέρχεται από το προσωπικό αρχείο του κ. Ι. Σ. Κωστοπούλου και από αρχεία Διευθύνσεων. Έγινε η αρχειονομική επεξεργασία και ευρετηρίαση της αρχειακής συλλογής που περιλαμβάνει αντικείμενα και ενθυμήματα της Τραπέζης Πίστεως και της Λαϊκής Τραπέζης, αρχιτεκτονικά σχέδια, στοιχεία και προσκλήσεις εγκαινίων Καταστημάτων, καθώς και αναμνηστικών αντικειμένων του Προσωπικού της Τραπέζης Πίστεως. Επίσης δημιουργήθηκε ονομαστικό ευρετήριο για μία επιμέρους κατηγορία ατομικών φακέλων του Προσωπικού της Τραπέζης Πίστεως και της Τραπέζης Ι.Φ. Κωστοπούλου. Βιβλιοθήκη Λειτουργεί στο Κεντρικό Κτήριο της Τραπέζης και διαθέτει πλέον των τίτλων οικονομικών, ιστορικών, λογοτεχνικών και γενικού ενδιαφέροντος βιβλίων, καθώς και λεξικών, ενώ το 2005 εμπλουτίσθηκε με σημαντικό αριθμό νέων βιβλίων και λεξικών γενικής χρήσεως. Η Βιβλιοθήκη διαθέτει τη μοναδική στην Ελλάδα πλήρη συλλογή από ιστορικούς και γεωγραφικούς χάρτες της Αρχαιότητας και του Μεσαίωνα που προέρχεται από το Χαρτογραφικό Κέντρο του Πανεπιστημίου του Tuebingen. Κοινωνική Προσφορά Κάθε έτος σχεδιάζονται και υλοποιούνται χορηγικά προγράμματα μέσω των οποίων ενισχύονται διάφοροι φορείς για τη διοργάνωση και εκτέλεση σημαντικών πολιτιστικών, κυρίως, εκδηλώσεων. Δίδεται προτεραιότητα στην ενίσχυση της περιφέρειας ή ομάδων και φορέων που αναπτύσσουν δραστηριότητες σε τοπικό επίπεδο. Υποστηρίζονται επίσης ομάδες που αναλαμβάνουν αθλητικές πρωτοβουλίες για την απασχόληση των νέων, καθώς και ομάδες απεξαρτήσεως από ναρκωτικές ουσίες. Η συμβολή δεν είναι μόνο χρηματική, αλλά περιλαμβάνει αποστολή βιβλίων, μέσων υποδομής, εποπτικού υλικού κ.λπ. σε σχολεία, βιβλιοθήκες ή συλλόγους όλης της χώρας. Πρόκειται για πρωτοβουλίες που δεν ανακοινώνονται λεπτομερώς ενώ, λόγω του μεγάλου αριθμού τους, δεν είναι δυνατή η ονομαστική παράθεση όλων όσοι λαμβάνουν ενίσχυση από την Τράπεζα. Ενδεικτικά αναφέρονται τα εκπαιδευτικά ιδρύματα και οργανισμοί που σχετίζονται με την εκπαίδευση και τη μόρφωση, η τοπική αυτοδιοίκηση, νοσοκομεία, ιατρικές οργανώσεις και εν γένει οργανώσεις που σχετίζονται με την περίθαλψη και την υγεία, πολιτιστικοί οργανισμοί και ιδρύματα, η Εκκλησία και εκκλησιαστικές οργανώσεις. Επίσης ενισχύονται μεμονωμένα φυσικά πρόσωπα, σύνδεσμοι, επαγγελματικοί σύλλογοι και ενώσεις, αθλητικοί εξωραϊστικοί και φυσιολατρικοί σύλλογοι, τοπικές εφορείες προσκόπων και οδηγών, καθώς και διάφορες μη κυβερνητικές οργανώσεις. Το ποσό που διέθεσε η Τράπεζα στους ανωτέρω κατά το 2005 ανέρχεται σε Ευρώ 2,5 εκατ., ενώ το συνολικό ποσό κατά την πενταετία υπερβαίνει τα Ευρώ 15 εκατ., χωρίς να ληφθούν υπ' όψιν τα ποσά που δόθηκαν το 2004 στο πλαίσιο της Ολυμπιακής Χορηγίας. Ιδρύματα Λειτουργούν ανεξάρτητα από τον Όμιλο και αναφέρονται στον Απολογισμό Δραστηριοτήτων της Τραπέζης λόγω του κοινωνικού και πολιτιστικού έργου που επιτελούν. Ίδρυμα Ιωάννου Φ. Κωστοπούλου Το κοινωφελές Ίδρυμα Ιωάννου Φ. Κωστοπούλου ιδρύθηκε το 1979 με δωρεά του τότε Προέδρου της Τραπέζης Πίστεως Σπύρου Ι. Κωστοπούλου και της συζύγου του Ευρυδίκης, με την ευκαιρία του εορτασμού της εκατοστής επετείου της Τραπέζης. Σκοπός του είναι η προώθηση του πολιτισμού και η προσφορά κοινωφελούς έργου με την ενίσχυση της έρευνας, της εκπαιδεύσεως και των τεχνών εντός και εκτός Ελλάδος. Κατά το 2005, ιδιαίτερη έμφαση εδόθη στον τομέα της Αρχαιολογίας με την ενίσχυση Μουσείων του Εσωτερικού και του Εξωτερικού. Στον τομέα των γραμμάτων και της παιδείας ενισχύθηκαν βιβλιοθήκες για τον εμπλουτισμό και την συντήρηση των αρχείων τους, εδόθησαν υποτροφίες για σπουδές σε Ανώτατα Εκπαιδευτικά Ιδρύματα και για μεταπτυχιακές σπουδές στην Ελλάδα και το εξωτερικό. Επίσης, το Ίδρυμα ενίσχυσε περιβαλλοντικές και οικολογικές οργανώσεις, καθώς και ιδρύματα και κοινωφελείς εταιρίες. Στον τομέα των εικαστικών διοργανώθηκαν εκθέσεις, ενισχυθήκαν οργανισμοί και διενεργήθηκαν εκδηλώσεις στους τομείς του χορού, του κινηματογράφου και της μουσικής. Ίδρυμα Ευσταθίας Ι. Κωστοπούλου Συστήθηκε το 1989, ως συμβολή στην ανοικοδόμηση της πόλεως της Καλαμάτας μετά τους σεισμούς που την έπληξαν και φέρει το όνομα της συζύγου του ιδρυτού της Τραπέζης. Η Τράπεζα ανέλαβε την ανέγερση και τον εξοπλισμό παιδικού σταθμού σε οικόπεδο που παραχώρησαν ο κ. Γιάννης Σ. Κωστόπουλος και η κ. Αναστασία Σ. Κωστοπούλου. Τα έξοδα λειτουργίας του καλύπτονται ισομερώς από την Τράπεζα, το Ίδρυμα Ιωάννου Φ. Κωστοπούλου, την κ. Αναστασία Σ. Κωστοπούλου, τον κ. Γιάννη Σ. Κωστόπουλο και τον κ. Φώτη Π. Κωστόπουλο. Σε αυτόν τον πρότυπο παιδικό σταθμό, εξειδικευμένο επιστημονικό προσωπικό μεριμνά τόσο για το παιδί όσο και για την οικογένειά του. Ο σταθμός φιλοξενεί 75 παιδιά οικογενειών με περιορισμένη οικονομική δυνατότητα\n5 Πολιτιστικό Ίδρυμα Ιονικής Τραπέζης Ιδρύθηκε το 1999 και κάθε έτος ενισχύει επιλεγμένα κοινωφελή και πολιτιστικά ιδρύματα των Επτανήσων. Προστασία του Περιβάλλοντος Περιβαλλοντική Πολιτική Η Τράπεζα ακολουθεί σαφή και ολοκληρωμένη περιβαλλοντική πολιτική, εκπληρώνοντας ταυτοχρόνως τις προσδοκίες των μετόχων της. Πάντα ευαισθητοποιημένη στα μεγάλα κοινωνικά θέματα, αναγνωρίζει ότι η ανάπτυξη της οικονομίας εξαρτάται άμεσα από τη βιωσιμότητα του οικοσυστήματος και την ευθύνη που έχει να συμβάλει ενεργά στην προστασία του περιβάλλοντος και στην εξοικονόμηση των φυσικών πόρων. Για τον λόγον αυτόν, έχει αναπτύξει μία σειρά πρωτοβουλιών, που είναι συμβατές με τους διεθνείς κανόνες και πρακτικές, με στόχο την προστασία του περιβάλλοντος. Δεσμεύεται για την αντιμετώπιση των άμεσων και έμμεσων συνεπειών από τη λειτουργία της στο περιβάλλον και θέτει μετρήσιμους στόχους, η πορεία υλοποιήσεως των οποίων παρακολουθείται συστηματικά κατά τη διάρκεια του έτους. Αυτό επιτυγχάνεται με τη διατύπωση συγκεκριμένων κανόνων και την εφαρμογή τους σε όλες τις Εταιρίες του Ομίλου. Εφαρμογή και τήρηση της περιβαλλοντικής πολιτικής Έχουμε θέσει στόχους στους τομείς δραστηριοτήτων, τους οποίους παρακολουθούμε και ελέγχουμε συστηματικά ώστε να διασφαλίζεται η τήρησή τους. Κατά την κατακύρωση συμβολαίων σε προμηθευτές λαμβάνεται υπ' όψιν εάν οι εργασίες τους πληρούν τα κριτήρια περιβαλλοντικής προστασίας. Οργανωτικά έχουν ανατεθεί σαφείς αρμοδιότητες, με τη Διεύθυνση Περιουσίας να είναι υπεύθυνη για την εφαρμογή της περιβαλλοντικής πολιτικής και τον προσδιορισμό των στόχων, ενώ η Διεύθυνση Επιθεωρήσεως διασφαλίζει την τήρηση των κανόνων. Ενημέρωση Εργαζομένων Μεριμνούμε για την ενίσχυση της οικολογικής συνειδήσεως του Προσωπικού και την ενημέρωσή του για τα λειτουργικά και περιβαλλοντικά οφέλη που προκύπτουν από την εφαρμογή των σχετικών προγραμμάτων. Πολιτική κατά του καπνίσματος Από τον Δεκέμβριο του 2002 εφαρμόζεται πολιτική κατά του καπνίσματος στους χώρους αναμονής και συναλλαγών του κοινού και στους χώρους εργασίας. Χώροι Γραφείων Σε περιπτώσεις ενοικιάσεως ή αγοράς, δίδεται προτεραιότητα σε κτήρια που πληρούν στον μέγιστο δυνατό βαθμό τα κριτήρια της Τραπέζης για εξοικονόμηση ενέργειας. Οι εργασιακοί χώροι μελετώνται και κατασκευάζονται έτσι ώστε να εξασφαλίζονται οι άριστες κατά το δυνατόν συνθήκες εργασίας για το Προσωπικό και την πελατεία, ενώ τα υλικά που χρησιμοποιούνται για την κατασκευή ή τη συντήρησή τους, είναι φιλικά προς το περιβάλλον. Σύστημα Περιβαλλοντικής Διαχειρίσεως Το σύστημα περιβαλλοντικής διαχειρίσεως που εφαρμόζουμε και οι τομείς που δραστηριοποιούμεθα για την άσκηση της πολιτικής μας για το περιβάλλον περιλαμβάνει: Εξοικονόμηση Ενέργειας Επιδιώκεται η αποτελεσματική αξιοποίηση των διαθεσίμων υλικών, η συστηματική παρακολούθηση και μείωση, κατά το δυνατόν, της καταναλώσεως ηλεκτρικής ενέργειας, νερού και πετρελαίου, η σταδιακή υποκατάσταση του πετρελαίου θερμάνσεως με φυσικό αέριο, η εξοικονόμηση καυσίμων, η ορθή διαχείριση των αποβλήτων (ανακύκλωση ή απόσυρση), σύμφωνα με την περιβαλλοντική νομοθεσία και τους στόχους που τίθενται. Σε όλα τα νέα κτήρια αλλά και κατά την ανακαίνιση των παλαιών λαμβάνεται μέριμνα ώστε να αξιοποιείται ο φυσικός φωτισμός και να εξοικονομείται ενέργεια. Εξοικονόμηση Νερού Λαμβάνονται όλα τα αναγκαία μέτρα για την εξοικονόμηση νερού και είναι άμεση η επέμβαση όταν διαπιστώνεται διαρροή. Σε ορισμένα κτήρια έχουν κατασκευασθεί αντλητικά συστήματα και μονάδες αποσκληρύνσεως για την άντληση και χρησιμοποίηση, μετά από επεξεργασία, των υπόγειων διαθέσιμων υδάτων. Περιορισμός άσκοπης χρήσεως χαρτιού Η Τράπεζα, κατά πάγια πολιτική, επενδύει σε ηλεκτρονικά συστήματα και τροποποιεί τις διαδικασίες αξιοποιώντας την ηλεκτρονική επικοινωνία, τόσο εντός όσο και εκτός αυτής, με σκοπό τον περιορισμό στο ελάχιστο δυνατόν, του χάρτινου αρχείου. Η κατανάλωση χαρτιού ανά εργαζόμενο γίνεται σύμφωνα με τις απολύτως απαραίτητες ανάγκες, ενώ για τις Μονάδες ορίζεται σε ετήσια βάση το ύψος της δαπάνης για την προμήθεια χαρτιού. Για το στέγνωμα των χεριών χρησιμοποιούνται χάρτινες χειροπετσέτες, κατασκευασμένες χωρίς λευκαντικά και 100% ανακυκλώσιμες. Το άχρηστο χαρτί περισυλλέγεται με σκοπό την ανακύκλωση. Αποφεύγεται η χρήση πλαστικού στις συσκευασίες των αποθηκών και για τη διακίνηση υλικών προς τις Διευθύνσεις και τα Καταστήματα χρησιμοποιούνται χαρτοκιβώτια από ανακύκλωση. Χρήση υλικών φιλικών προς το περιβάλλον, ανακύκλωση και διαχείριση ρυπογόνων υλικών Μέσω πιστοποιημένων εταιριών έχουν αποσυρθεί οι μετασχηματιστές μέσης τάσεως με μονωτικό έλαιο Πίνακας 1: Κατανάλωση νερού, ηλεκτρικής ενέργειας και πετρελαίου θερμάνσεως Πίνακας 2: Ανακύκλωση χαρτιού τύπου Clofen (PCBs), που υπήρχαν σε ορισμένα κτήρια και έχουν ληφθεί τα ανάλογα πιστοποιητικά εξαλείψεως μετά την ασφαλή θερμοκαταστροφή τους σε χώρα του εξωτερικού. Επίσης, η απόσυρση των συσσωρευτών ρεύματος (UPS, Η/Ζ, συναγερμού κ.λπ.) γίνεται μέσω πιστοποιημένων εταιριών σε μία προσπάθεια ανακυκλώσεως των καταναλωτικών μπαταριών, σύμφωνα με την περιβαλλοντική κοινοτική και εθνική νομοθεσία. Η Τράπεζα προμηθεύεται κλιματιστικά μηχανήματα με οικολογικό ψυκτικό υγρό R407 και φιάλες κατασβέσεως με FM200, υλικά που έχουν κριθεί φιλικά προς το περιβάλλον και ακίνδυνα για τον άνθρωπο. Επίσης, έχουν δοθεί οδηγίες προφυλάξεων στην περίπτωση καθαρισμού υπολειμμάτων ρυπογόνων υλικών, με σκοπό την παρεμπόδιση της διασποράς τους σε επιφανειακά και υπόγεια νερά και στο έδαφος. Μεταχειρισμένος εξοπλισμός Έπιπλα και ηλεκτρομηχανολογικός εξοπλισμός που αντικαθίσταται προσφέρονται κατά κανόνα, εφόσον μπορούν να επαναχρησιμοποιηθούν, σε κοινωφελή ιδρύματα, δημόσιους οργανισμούς ή ιδιώτες. Στους τομείς που έχουν τεθεί μετρήσιμοι στόχοι, τα αποτελέσματα κάθε έτος αναδεικνύουν την αποτελεσματικότητα του συστήματος, όπως φαίνεται στους πίνακες 1 και / / Στόχος Απολογισμός Στόχος Νερό (m 3 ) % -5,85% -1% Ηλεκτρ. Ενέργεια (mwh) % -1,62% -0,5% Πετρέλαιο Θερμάνσεως (lt) % -2,16% -5% Σημείωση: Τα στοιχεία αφορούν Κτήρια συνολικής εκτάσεως m 2 που στεγάζουν Κεντρικές Διοικητικές Υπηρεσίες στην Αττική. 2005/ / Στόχος Απολογισμός Στόχος Πολτοποίηση (kg) % -34,4%* 10% * Κατά το 2003/2004 η πολτοποίηση ήταν ασυνήθιστα μεγάλη, λόγω καταναλώσεως χαρτιού για τους Ολυμπιακούς Αγώνες. Έτσι το 2005 υπήρξε σημαντική μείωση της πολτοποιήσεως. Σημείωση: Τα στοιχεία αφορούν όλες τις Κεντρικές Υπηρεσίες στην Αττική\n6 ΔΙΑΚΡΙΣΕΙΣ Υποστήριξη Προγραμμάτων για την Προστασία της Φύσεως «Γαλάζιες Σημαίες» Η Τράπεζα υποστηρίζει συνεχώς από το 2001, ως αποκλειστικός χορηγός, το διεθνές πρόγραμμα «Γαλάζιες Σημαίες». Το πρόγραμμα, που έχει ως σκοπό την προστασία και ανάδειξη των ελληνικών ακτών, διαχειρίζεται στην Ελλάδα από το 1992 η Ελληνική Εταιρία Προστασίας της Φύσης. «Φύση χωρίς Σκουπίδια» Μέσω της σειράς προϊόντων και υπηρεσιών για παιδιά, εφήβους και νέους Alpha και σε συνεργασία με την Ελληνική Εταιρία Προστασίας της Φύσης, η Τράπεζα υποστηρίζει προγράμματα ενισχύσεως της οικολογικής συνειδήσεως των νέων. Από το 2004 χορηγεί το πρόγραμμα «Φύση χωρίς Σκουπίδια», στο οποίο συμμετέχουν πολλές εθελοντικές ομάδες από όλη τη χώρα. Ήδη 263 σχολεία έχουν εγγραφεί στο πρόγραμμα. Αναπτύχθηκε παράλληλα στενή συνεργασία με δήμους, κοινότητες και ακριτικά σχολεία, στους οποίους απεστάλη απαραίτητος εξοπλισμός και υλικό. Διευκόλυνση ατόμων με ειδικές ανάγκες Οι περισσότεροι ανελκυστήρες των Μονάδων είναι εξοπλισμένοι με σύστημα γραφής Μπράιγ για τη διευκόλυνση ατόμων με προβλήματα οράσεως, καθώς και με τηλεφωνικές συσκευές για ενδοεπικοινωνία σε περίπτωση έκτακτων περιστατικών. Στα Κεντρικά Κτήρια και στα Καταστήματα που ανακαινίζονται έχουν κατασκευασθεί κεκλιμένα επίπεδα (ράμπες) για τη διευκόλυνση προσβάσεως εμποδιζόμενων ατόμων ή ατόμων που κινούνται με αναπηρικά αμαξίδια. Στόχοι Από όσα αναφέρθηκαν πιο πάνω, προκύπτει ότι η Alpha Bank εφαρμόζει προγράμματα ενεργειών με στόχο τη βελτίωση της ποιότητας ζωής των εργαζομένων και της κοινωνίας, την προστασία του περιβάλλοντος και τη διατήρηση της πολιτιστικής κληρονομιάς, πολύ πριν γίνει γνωστός ο όρος «κοινωνική ευθύνη». Σκοπός της είναι να εξακολουθήσει να προβαίνει σε ενέργειες που θα εξασφαλίζουν: Ενίσχυση των προγραμμάτων Εταιρικής Κοινωνικής Ευθύνης. Συνέχιση αυτής της πολιτικής στους τομείς: - Περιβάλλον - Κοινωνία - Εργαζόμενοι - Αθλητισμός - Πολιτισμός - Παιδεία. Επέκταση και εφαρμογή της κοινωνικής ευθύνης σε όλες τις Εταιρίες του Ομίλου. Αξιοποίηση των χορηγιών που θα αναλαμβάνει στο μέλλον και ένταξή τους στον σχεδιασμό της Εταιρικής Κοινωνικής Ευθύνης. Η καλή οργάνωση, η δυναμικότητα, η πρωτοπορία και κυρίως η υψηλή ποιότητα των προϊόντων και υπηρεσιών που παρέχει η Alpha Bank στην πελατεία της, πιστοποιούνται και από το πλήθος διακρίσεων που λαμβάνει κάθε έτος. Κατά το 2005, η Alpha Bank διακρίθηκε ως: Κορυφαία εταιρία στον τομέα της κοινωνικής υπευθυνότητας, στο πλαίσιο του θεσμού «Famous Brands», που επιβραβεύει τις κορυφαίες σε φήμη και αξιοπιστία επωνυμίες στην Ελλάδα, όπως τις αξιολογούν οι καταναλωτές. Η έρευνα διεξήχθη σε ευρύ κοινό στην Αθήνα και Θεσσαλονίκη, με δείγμα ατόμων. Καλύτερη Ελληνική Τράπεζα στο πλαίσιο των βραβείων «Awards for Excellence 2005» που διοργανώνει το περιοδικό Euromoney. Επιχείρηση που παρουσιάζει πολύχρονο και επιτυχημένο παρελθόν, δυναμικό παρόν και υποσχόμενο μέλλον στην ελληνική αγορά. Η Τράπεζα τιμήθηκε με το «Βραβείο Επιχείρηση και Παράδοση» στην ετήσια απονομή των Βραβείων ΕΒΕΑ 2005 του Εμπορικού και Βιομηχανικού Επιμελητηρίου Αθηνών. Καλύτερη Τράπεζα στο πλαίσιο των Επιχειρηματικών Βραβείων του περιοδικού «ΧΡΗΜΑ», με την απονομή του πρώτου βραβείου


Κορονοϊός: «Επικίνδυνη» η αιφνίδια κατάργηση της καραντίνας, υποστηρίζουν Βρετανοί επιστήμονες – GrIRCnet.gr\nΗ Βρετανία έγινε η πρώτη χώρα στην Ευρώπη που από την ερχόμενη Πέμπτη 24/2 θα επιτρέψει στους θετικούς στον κορονοϊό πολίτες της, να μην μπαίνουν σε καραντίνα. Είναι το πρώτο από μια σειρά τολμηρών μέτρων που λαμβάνει η χώρα, με σκοπό την επαναφορά της κανονικότητας στην προ πανδημίας εποχή.\nΟι αποφάσεις του πρωθυπουργού της Βρετανίας Μπόρις Τζόνσον, ωστόσο, βρίσκονται στο στόχαστρο κριτικής από πολλούς επιστήμονες, που υποστηρίζουν ότι είναι πολύ «πρόωρες» και μπορούν να αποδειχθούν «επιζήμιες» για την πορεία της πανδημίας του κορονοϊού.\nΗ Βρετανία θα γίνει η πρώτη μεγάλη ευρωπαϊκή χώρα που θα επιτρέψει σε άτομα που γνωρίζουν ότι έχουν μολυνθεί από τον κορονοϊό να εισέρχονται ελεύθερα τα καταστήματα, τα δημόσια μέσα μαζικής μεταφοράς και να πηγαίνουν ανεμπόδιστα στη δουλειά τους, μία «απελευθέρωση» που πολλοί από τους συμβούλους υγείας της χώρας χαρακτηρίζουν «επικίνδυνη».\nΤαυτόχρονα σε δηλώσεις του στη Βουλή των Κοινοτήτων ο πρωθυπουργός της χώρας Μπόρις Τζόνσον ανακοίνωσε ότι θα σταματήσει η δωρεάν μαζική χορήγηση από το κράτος των τεστ για την ανίχνευση του κορονοϊού, επισημαίνοντας ότι θα υπάρχει μέριμνα μόνο για όσους ανήκουν στις ευάλωτες ομάδες του πληθυσμού. «Από την 1η Απριλίου, όταν θα έχει τελειώσει ο χειμώνας και ο ιός θα μεταδίδεται λιγότερο εύκολα, θα σταματήσουμε τα δωρεάν τεστ για το ευρύ κοινό», διευκρίνισε.\nΜιλώντας για την κατάργηση των κανόνων αυτοπεριορισμού στους ασθενείς με Covid, ο ίδιος τόνισε πως «μέχρι την 1η Απριλίου θα εξακολουθήσουμε να συστήνουμε στους πολίτες που βρίσκονται θετικοί σε τεστ για κορονοϊό να παραμένουν στο σπίτι. Στη συνέχεια, όμως, θα ενθαρρύνουμε όσους εμφανίζουν συμπτώματα Covid-19 να επιδεικνύουν ατομική ευθύνη».\nΗ διαδικασία κατάργησης όλων των περιοριστικών μέτρων που ελήφθησαν μέσα στην πανδημία για να εξυπηρετήσουν τις ανάγκες του περιορισμού της διασποράς του ιού SARS-CoV-2, αφορά όλες τις χώρες της Ευρώπης, όπως και την Ελλάδα.\nΧρονικό ορόσημο αποτελεί το τέλος Μαρτίου, όπως συμφώνησαν οι υπουργοί Υγείας της ΕΕ στο άτυπο συμβούλιο του έγινε πρόσφατα στη Γαλλία και στο οποίο συμμετείχε και ο υπουργός Υγείας, Θάνος Πλεύρης.\nΗ ενδημικότητα, ωστόσο, δεν θα εγκατασταθεί σε όλες τις χώρες την ίδια χρονική περίοδο, καθώς πολλά εξαρτώνται από τα εμβολιαστικά ποσοστά, την κατάσταση του συστήματος υγείας και την επιδημιολογική κατάσταση του κάθε κράτους, όπως ανέφερε ο ίδιος.\nΩστόσο, οι έλληνες επιστήμονες της Επιτροπής Εμπειρογνωμόνων άρχισαν ήδη, από την προηγούμενη εβδομάδα να προχωρούν σε κατάργηση των περιοριστικών μέτρων, μια διαδικασία που θα συνεχιστεί όλους τους επόμενους μήνες μέχρι την πλήρη άρση όλων των περιορισμών.\nΉδη την εβδομάδα αυτή θα ξεκινήσει να συζητείται η πιθανότητα άρσης του μέτρου της χρήσης μάσκας στους εξωτερικούς χώρους, αλλά και η επέκταση της χωρητικότητας στα γήπεδα και στα καταστήματα.\n«Δεν έμειναν και πολλά μέτρα. Αν αυξήσουμε κι άλλο τη χωρητικότητα στα γήπεδα… δεν έμειναν και πολλά μέτρα. Είναι οι μάσκες στους εξωτερικούς χώρους και κάποια άλλα μέτρα που αφορούν στις χωρητικότητες», ανέφερε μιλώντας στο iatropedia.gr ο Καθηγητής Υγιεινής και Επιδημιολογίας του Πανεπιστημίου Θεσσαλίας, Χρήστος Χατζηχριστοδούλου.\nΠαράλληλα τόνισε πως και η Ελλάδα θα μπει στη διαδικασία της σταδιακής αλλαγής ή κατάργησης μέτρων, όπως είναι: η πολιτική του testing, η απομόνωση των ασυμπτωματικών θετικών περιστατικών, αλλά και η καραντίνα των επαφών, και η δήλωση μόνο των συμπτωματικών:\n«Γενικά η πολιτική του testing πρέπει να αλλάξει. Θα το δούμε και για τα σχολεία και σε συνδυασμό με το εάν θα πρέπει να αλλάξει η πολιτική καταγραφής των κρουσμάτων. Γιατί πρέπει -και με βάση το ECDC- να σταματήσει η καταγραφή των ασυμπτωματικών και να πάμε σε καταγραφή μόνο των ατόμων που έχουν συμπτώματα. (…) Και πρέπει να αλλάξει και η καραντίνα και η απομόνωση. Σταδιακά κάπως. Ή πάλι μπορεί να είναι άλλα μέτρα: αν έχεις συμπτώματα να φοράς μάσκα και κάποιες μέρες να μένεις σε απομόνωση εάν έχεις πυρετό και μετά με μάσκα. Αυτά όμως, θα τα δούμε στην πορεία πως θα εξελιχθούν. Αυτές είναι ουσιώδεις αλλαγές ως προς την αντιμετώπιση. Είναι και πολύ πιο σημαντικές, από το να αυξήσουμε π.χ. τη χωρητικότητα σε κάποιο χώρο ή δραστηριότητα», τόνισε ο ίδιος.\nΟ Καθηγητής εξέφρασε, ωστόσο, αμφιβολίες για το εάν θα πρέπει να αποσύρουμε μέτρα που μπορεί να είναι σημαντικά για τη χώρα μας, όπως αυτό του πιστοποιητικού εμβολιασμού, το οποίο -όπως λέει- ίσως θα ήταν καλό να παραμείνει για ακόμη ένα χρόνο.\nΚατάργηση της απομόνωσης μπορεί να φέρει νέα έξαρση\nΗ κατάργηση των τεστ Covid και της πενθήμερης απομόνωσης των κρουσμάτων στη Βρετανία θα μπορούσε να οδηγήσει σε ταχεία αύξηση της επιδημίας, καθώς η συμπεριφορά των ανθρώπων στη φάση αυτή υπόκειται σε πιο γρήγορη αλλαγή σε σχέση με το πρόσφατο παρελθόν, ανέφεραν κυβερνητικοί επιστημονικοί σύμβουλοι σε έγγραφο που δημοσιεύθηκε την περασμένη Παρασκευή στην Αγγλία.\nΟι επιστήμονες προέτρεψαν τον πρωθυπουργό Μπόρις Τζόνσον να είναι λιγότερο «ενθουσιώδης» στις αποφάσεις του για την μετα-πανδημική εποχή. Σε νέα μελέτη που παρουσίασαν μάλιστα, αποδείχθηκε πως οι περισσότεροι πολίτες πιστεύουν πως δεν πρέπει να καταργηθεί ο νόμος για τον κατ’ οίκον περιορισμό των θετικών κρουσμάτων, αλλά και η δωρεάν από το κράτος παροχή των εξετάσεων Covid-19.\nΗ ίδια συμβουλευτική επιστημονική ομάδα που καταρτίζει τα μαθηματικά μοντέλα της πανδημίας και έχει συμβουλευτικό ρόλο προς την κυβέρνηση, επέστησε επίσης την προσοχή, σε ό,τι αφορά την περαιτέρω χαλάρωση των μέτρων:\n«Ενώ η αλλαγή της συμπεριφοράς των πολιτών μετά την άρση των περιορισμών κατά το προηγούμενο διάστημα ήταν σταδιακή, τώρα με την κατάργηση των τεστ και της απομόνωσης, είναι αιφνιδιαστική και απότομη. Κι αυτό, μπορεί να οδηγήσει σε οπισθοχώρηση την επιδημία και σε νέα ταχεία έξαρση», ανέφεραν οι ειδικοί επικαλούμενοι εργασία που πραγματοποιήθηκε από το Πανεπιστήμιο του Warwick.\nΕξηγώντας περαιτέρω, ανέφεραν πως ο συνδυασμός μέτρων και αλλαγής συμπεριφοράς (τεστ, αυτοαπομόνωση και χρήση μάσκας) έχει διαπιστωθεί ότι βοήθησε στη μείωση της μεταδοτικότητας κατά περίπου 20 έως 45%. Έτσι, οι ίδιες εκτιμήσεις δείχνουν πως υπάρχει πιθανότητα αύξησης της μετάδοσης κατά περίπου 25% με 80% εάν ο πληθυσμός επέστρεφε ξαφνικά στην προ-πανδημική συμπεριφορά χωρίς περιορισμούς.\nΝα σημειωθεί πως η Βρετανία έχει καταγράψει 160.000 θανάτους από την COVID-19, αλλά ο Μπόρις Τζόνσον αίρει όλους τους περιορισμούς, καθώς ο εμβολιασμός και η χαμηλότερη σοβαρότητα της παραλλαγής Όμικρον αποσυνδέει τη συσχέτιση μεταξύ κρουσμάτων και θανάτων.\nΟι βρετανοί επιστήμονες πάντως καταλήγουν, πως η φθίνουσα ανοσία της παραλλαγής Όμικρον, αλλά και οι νέες παραλλαγές θα μπορούσαν να δράσουν για να αυξήσουν ή να μειώσουν τη μετάδοση τους επόμενους μήνες, κάτι που αυτή τη στιγμή παραμένει άγνωστο.\nTo άρθρο Κορονοϊός: «Επικίνδυνη» η αιφνίδια κατάργηση της καραντίνας, υποστηρίζουν Βρετανοί επιστήμονες δημοσιεύτηκε στο NewsIT .\nΧειροποίητοι Κολοκυθοκεφτέδες | Χρυσές Συνταγές\nTotal Hits : 554217


Χρυσό 300 εκατ. € διακίνησε η σπείρα με τον ενεχυροδανειστή | Ελλάδα Ειδήσεις\nΧρυσό 300 εκατ. € έχει διακινήσει η σπείρα με τον ενεχυροδανειστή\nTo κάθε μέλος έπαιρνε «μεροκάματο» που κυμαινόταν μεταξύ 50.000 - 70.000 €.\nΓΡΑΦΕΙ: ΠΑΝΑΓΙΩΤΗς ΣΠΥΡΟΠΟΥΛΟς published 29 Νοε. 18 (07:32)\nΠοινικές διώξεις για βαρύτατες πράξεις ασκήθηκαν κατά των συλληφθέντων της σπείρας χρυσού. Τα αδικήματα που αποδίδονται κατά περίσταση στους εμπλεκόμενους, είναι κακουργηματικού χαρακτήρα, όπως εγκληματική οργάνωση, λαθρεμπορία, νομιμοποίηση εσόδων από παράνομες δραστηριότητες και τοκογλυφία, αλλά και πλημμελήματα, μεταξύ των οποίων παράβαση του νόμου ναρκωτικών, παράβαση του νόμου περί όπλων, αποδοχή και διάθεση προϊόντων εγκλήματος και πλαστογραφία μετά χρήσεως. Οι συλληφθέντες οδηγήθηκαν ενώπιον της ανακρίτριας, από την οποία έλαβαν προθεσμίες προκειμένου να απολογηθούν αφού λάβουν γνώση της δικογραφίας.\nΤην ίδια ώρα πληθαίνουν οι αποκαλύψεις για την δράση της σπείρας. Ο «Χοντρός». Έτσι αποκαλούσαν στις τηλεφωνικές συνομιλίες τους τα μέλη της «Μαφίας του Χρυσού», όπως την ονομάζουν οι αξιωματικοί του Τμήματος Ασφαλείας Αμαρουσίου, τον γνωστό ιδιοκτήτη αλυσίδας ενεχυροδανειστηρίων. Ήταν συν-αρχηγός, νόμιμη «βιτρίνα» και… λογιστικός υποστηρικτής της 2ης εγκληματικής οργάνωσης, μαζί με τον επιχειρησιακό αρχηγό, τον Τούρκο υπήκοο Συριακής καταγωγής, που είχε το ρετιρέ με θέα την... Ακρόπολη. Αρχηγός και καθοδηγητής της 1ης εγκληματικής ομάδας, με γνώση των νομικών κενών στην κατοχή και διακίνηση χρυσού, που διαχειριζόταν 130 ενεχυροδανειστήρια, χυτήρια και φασματογράφους καθαρότητας. Συνολικά, οι δύο εγκληματικές οργανώσεις που λειτουργούσαν «ανεξάρτητα και μαζί», χωρίς η μία να μπαίνει στα «χωράφια» της άλλης, διαχειρίζονταν τουλάχιστον 300-400 καταστήματα συλλογής χρυσού. Ο ημερήσιος «κύκλος εργασιών» ήταν κατά μέσο όρο 400.000 ευρώ, σε διακίνηση ράβδων χρυσού, με τουριστικά λεωφορεία που ξεκινούσαν από τη Αθήνα και έφθαναν στην Κωνσταντινούπολη, με τους ημερήσιους διαφυγόντες δασμούς να ανέρχονται σε 150.000 ευρώ.\nΧαρακτηριστική περίπτωση μεταφοράς χρυσού αποτελεί η σύλληψη μέλους της εγκληματικής οργάνωσης, εργαζόμενου σε τουριστικό λεωφορείο, στην κατοχή του οποίου βρέθηκαν και κατασχέθηκαν 12.000 ευρώ καθώς και 17 ράβδοι χρυσού, βάρους 24,6 κιλών, εκτιμώμενης αξίας περίπου 600.000 ευρώ και ένα μεγάλο χρυσό νόμισμα. Ο συγκεκριμένος άνδρας εντοπίστηκε στο Τελωνείο των Κήπων Έβρου, μεταφέροντας τους ράβδους χρυσού, με ειδικό γιλέκο και γάντζους που συγκρατούσαν το πολύτιμο φορτίο πάνω του. Εξαιτίας του μεγάλου βάρους, ο κατηγορούμενος έγερνε, με τους αστυνομικούς να του έχουν βγάλει το προσωνύμιο, ο «Καμπούρης»…\nΟι αστυνομικοί συνέλαβαν και τον υπεύθυνο του «τουρκικού δικτύου» που παραλάμβανε τις μεγάλες ποσότητες του χρυσού και τις διακινούσε σε κεντρική Ευρώπη και Κίνα, ο οποίος όμως έκανε το «λάθος» να έρθει στην Ελλάδα για να συνεννοηθεί με τους «αρχηγούς». Η εξάρθρωση των συμμοριών φαίνεται να προήλθε μέσα από πληροφορίες που προέκυψαν από την μαφία των «Κορλεόνε Ρομά», που είχε εξαρθρωθεί πριν από δύο χρόνια από την ίδια αστυνομική υπηρεσία.\nΧΡΥΣΟΣ: Ζάχαρη, Κίτρινο\nΧΡΥΣΕΣ ΛΙΡΕΣ: Κορίτσια, Στρογγυλό\nΔΕΣΜΙΔΕΣ ΕΥΡΩ: Γραμμές, χαρτιά\nΤο κύκλωμα είχε διακριτούς ρόλους, καθώς άλλοι μάζευαν χρυσό, άλλοι τον έλιωναν, άλλοι φασματογραφούσαν την καθαρότητά του και άλλοι τον μετέφεραν. Ανάλογα με την ποσότητα που έφερνε, που έλιωνε, φασματογραφούσε ή μετέφερε το κάθε μέλος έπαιρνε «μεροκάματο» που κυμαινόταν μεταξύ 50.000 - 70.000 €.\nΟι μεταφορές γίνονταν μόνο τις εργάσιμες ημέρες, με «ρεπό» τα Σαββατοκύριακα. Η τιμή του ενός κιλού χρυσού έφθανε τα 20.000 ευρώ, με την μαφία να διακινεί τουλάχιστον 20 κιλά την ημέρα. Σύμφωνα με πρόχειρους υπολογισμούς, την τελευταία διετία, η «Μαφία του Χρυσού» έχει διακινήσει… 15 τόνους χρυσού, αποκομίζοντας τουλάχιστον 300.000.000 ευρώ, με τους διαφυγόντες δασμούς να ανέρχονται σε εκατοντάδες εκατομμύρια ευρώ.\nΗ έρευνα των αξιωματικών του Τμήματος Ασφαλείας Αμαρουσίου, ξεκίνησε τον περασμένο Ιούνιο. Κατά τη διάρκεια της αστυνομικής έρευνας διαπίστωσαν πως τον Αύγουστο, υπήρξε συνάντηση των αρχηγών των δύο εγκληματικών οργανώσεων. Θέμα της συνάντησης, του 65χρονου παλιού εμπόρου χρυσού και του επιχειρησιακού αρχηγού της 2ης οργάνωσης, η συμφωνία για την αγορά του ενός κιλού χρυσού σε τιμή 1.000 ευρώ κάτω από την τιμή ευρωπαϊκού χρηματιστηριακού ταμπλό.\nΑξίζει να σημειωθεί πως οι ποσότητες χρυσού προέρχονταν από την τήξη άγνωστης προέλευσης κοσμημάτων και άλλων τιμαλφών, που είχαν περιέλθει στην κατοχή τους μέσω αγορών και ενεχυριάσεων, ενώ υπάρχουν ενδείξεις ότι μέρος αυτών ήταν προϊόντα εγκλήματος. Οι ενδείξεις αυτές προέρχονται από την σύλληψη τουλάχιστον τεσσάρων ατόμων Ρομά, που φαίνεται να δραστηριοποιούνταν στις κλοπές σπιτιών και κοσμηματοπωλείων.\n«Πώς να τους ελέγξω;»\nΟ γνωστός ιδιοκτήτης αλυσίδας ενεχυροδανειστηρίων συν-αρχηγός στην 2η ομάδα φέρεται να είπε στους αστυνομικούς: «Έχω 88 καταστήματα και 200 υπαλλήλους. Μπορεί κάποιοι να έκαναν λάθος. Κάποιοι υπάλληλοι, πώς να τους ελέγξω;». Οι αστυνομικοί του Τμήματος Ασφαλείας Αμαρουσίου, σε συνεργασία με την Υποδιεύθυνση Ασφάλειας Βορειοανατολικής Αττικής, Διεύθυνση Ασφάλειας Αττικής, καθώς και Υπηρεσίες της Γενικής Αστυνομικής Διεύθυνσης Αττικής, της Υποδιεύθυνσης Αντιμετώπισης Οργανωμένου Εγκλήματος Ασφάλειας Θεσσαλονίκης, της Υποδιεύθυνσης Ασφάλειας Βόλου, της Διεύθυνσης Αστυνομίας Αλεξανδρούπολης και της Ειδικής Κατασταλτικής Αντιτρομοκρατικής Μονάδας (Ε.Κ.Α.Μ.)., συνέλαβαν 63 μέλη, εκ των οποίων 55 Έλληνες και 8 αλλοδαποί. Ταυτοποιήθηκαν και αναζητούνται άλλα 22 άτομα, τα οποία περιλαμβάνονται στη σχηματισθείσα δικογραφία. Από τις έρευνες σε οικίες και καταστήματα κατασχέθηκαν: πλάκες χρυσού, βάρους 30,4 κιλών, αξίας 545.000 ευρώ, πλάκες και καθαρός χρυσός, βάρους 6,2 κιλά, αξίας 235.600 ευρώ, 513 κιλά ασήμι, αξίας 220.590 ευρώ, 1121 χρυσές λίρες, αξίας 330.695 ευρώ, 360 χρυσά νομίσματα, 18 πολύτιμες πέτρες, δαχτυλίδι με πολύτιμη πέτρα, αξίας 56.900 ευρώ, 2 εικόνες εμφανούς παλαιότητας, το χρηματικό ποσό των 850.000 ευρώ, επιταγές αξίας 60.500 ευρώ, 5 πυροβόλα όπλα, 15 κυνηγετικά όπλα, 2 αεροβόλα, 212 φυσίγγια και μικροποσότητα κάνναβης.


Προσκυνητής: ΠΝΕΥΜΑΤΙΚΟΙ ΛΟΓΟΙ ΤΟΥ ΜΕΓΑΛΟΥ ΡΩΣΟΥ ΗΘΟΠΟΙΟΥ ΚΑΙ ΠΡΩΤΑΓΩΝΙΣΤΗ ΤΗΣ ΤΑΙΝΙΑΣ ''OSTROV''-PYOTR MAMONOV'\nΠΝΕΥΜΑΤΙΚΟΙ ΛΟΓΟΙ ΤΟΥ ΜΕΓΑΛΟΥ ΡΩΣΟΥ ΗΘΟΠΟΙΟΥ ΚΑΙ ΠΡΩΤΑΓΩΝΙΣΤΗ ΤΗΣ ΤΑΙΝΙΑΣ ''OSTROV''-PYOTR MAMONOV'\nΔε διακόπτω τους άλλους όταν μιλούν. Οι Άγιοι Πατέρες μας μαθαίνουν να στεκόμαστε μπροστά στους άλλους σαν να είμαστε μπροστά σε μια παλιά εικόνα. Τι σημαίνει να μην κρίνεις; Να μη βγάζεις καταδικαστικές αποφάσεις. Γνώμη είμαστε υποχρεωμένοι να έχουμε. Ο Χριστός προσπάθησε να κάνει κάποιες διευκρινήσεις στους Φαρισαίους, ενώ ο θυμός του ήταν δίκαιος. Έχεις δίκιο όταν θυμώνεις με τον εαυτό σου επειδή π.χ. χτες βράδυ μέθυσες. Να μισείς την αμαρτία σου, τα πάθη σου, αυτά που σε βασανίζουν και δε βρίσκεις γιατρικό. Μόνο αν μισήσεις την αμαρτία βαθιά θα γευτείς το άρωμα της νίκης.Αν και μεγάλος, κάθε μέρα προσπαθώ να μαθαίνω.\nΌλα είναι στα χέρια μας: το πώς ακούμε, το αν τα μάτια μας είναι καθαρά, το εάν τα αυτιά μας είναι κλεισμένα, το εάν η ψυχή μας είναι ξεκλειδωμένη, το αν η συνείδησή μας είναι καθαρή. Με αυτά τα πράγματα πρέπει να ασχοληθούμε. Οι άγιοι μας μαθαίνουν: σώσου και είναι αρκετό για μια ζωή. Τρόπος δράσης; Φτιάξε τον εαυτό σου. Ένα χιλιοστόμετρο. Αλλά αυτό το χιλιοστόμετρο θα φέρει πιο πολύ φως. Εάν μείνουμε όμως μόνο σε διαπιστώσεις…. τίποτα δε θ’ αλλάξει. Μόνο το κακό, από το οποίο έχουμε αρκετό, θα πολλαπλασιαστεί. Να ελαττώσουμε την κακία. Αυτό προσπαθήσαμε και με την ταπεινή ταινία μας το “Ostrov”. Ίσως κάποιοι κριτικοί έχουν δίκιο. Ίσως υπάρχει πολύ “φλυαρία” στις κινήσεις. Προσπάθησα να τις εξηγήσω. Βρισκόμασταν σε μια περίεργη κατάσταση, μια αδυναμία από την οποία προσπαθήσαμε μ’ όλες μας τις δυνάμεις να βγούμε. Όπως τα παιδιά,δεν προσπαθούσαμε να καταλάβουμε, αλλά να συγκρατήσουμε τι συμβαίνει με τον άνθρωπο που αρχίζει να πιστεύει, και προσπαθεί να γνωρίσει το Θεό, όπως ήταν ο ήρωάς μου…..\nΑναρτήθηκε από π.Γεώργιος-Προσκυνητής στις 3/14/2010\nΕτικέτες Οstrov, συνεντευξεις\nΑπλά καταπληκτικό! Χίλια ευχαριστώ και σύντομα στον ΚΟΚΚΙΝΟ ΟΥΡΑΝΟ!\n16 Μαρτίου 2010 - 8:33 μ.μ.\nkαλησπερα σας !ειδα την ταινια σημερα και μου εκανε μεγαλη εντυπωση ---ΑΡΑΓΕ ΕΙΝΑΙ ΑΛΗΘΙΝΗ ΙΣΤΟΡΙΑ;---\n18 Μαρτίου 2010 - 11:50 μ.μ.\nΕΙΔΑ ΤΗΝ ΤΑΙΝΙΑ ΚΑΙ ΤΡΕΛΛΑΘΗΚΑ.ΗΘΕΛΑ ΝΑ ΕΙΜΑΙ ΕΚΕΙ ΜΑΖΙ ΜΕ ΤΟΝ ΜΟΝΑΧΟ ΚΑΙ ΝΑ ΠΡΟΣΕΥΧΟΜΑΣΤΕ ΜΑΖΙ ΚΑΙ ΝΑ ΚΛΑΙΜΕ ΜΑΖΙ ΚΑΙ ΝΑ ΛΕΜΕ ΤΗΝ ΕΥΧΗ ΚΑΙ ΟΙ ΜΕΡΕΣ ΝΑ ΑΚΟΛΟΥΘΟΥΝ Η ΜΙΑ ΤΗΝ ΑΛΛΗ ΩΣΠΟΥ ΝΑ ΜΑΣ ΠΑΡΕΙ Ο ΚΥΡΙΟΣ...ΠΩ ΠΩ ΜΕΓΑΛΗ ΔΟΥΛΕΙΑ Η ΣΥΝΤΡΙΒΗ ΤΗΣ ΨΥΧΗΣ ΑΝΟΙΞΕ Η ΚΑΡΔΙΑ ΜΟΥ ΚΑΙ ΞΕΧΥΛΗΣΕ ΠΟΝΟ ....ΤΙ ΕΠΑΘΑ ΔΕΝ ΞΕΡΩ ΣΥΓΚΛΩΝΙΣΤΗΚΑ!!!ΜΕΤΑ ΤΗΝ ΤΑΙΝΙΑ ΕΚΛΑΙΓΑ....\nΤο Οστροβ ειναι ένα έργο που προσφέρει ΗΣΥΧΙΑ.Εκει που κάποιες ταινίες κοινωνικές ,ακομη και θρησκευτικές σκορπίζουν τον νου των θεατών,αυτη είναι μια ταινία ΠΡΟΣΕΥΧΗ.Μονο το γεγονος οτι στην Ρωσια ειδαν την ταινια πανω απο τον μισο εφηβο πλυθησμο,δείχνει οτι οχι μονο καποιοι ξαναβρισκουν τον εαυτο τους σ'αυτο,σε διαφορες υποστασεις,αλλα βαζει το δακτυλο στην πληγη και δινει λυσεις στις διαφορες κρισεις .Μας δειχνει οτι δια του Χριστου και δια της υπακοης στην εκκλησια,μπορουμε να βρουμε την απαντηση σ'ολα τα ερωτήματά μας.\nΔεν ειναι μια ταινια ιεραποστολικη, ειναι μια ταινια ποιμαντικη η οποια απευθυνεται σε χριστιανους(αλλωστε η συμπεριφορα ενος δια Χριστον σαλού θα ήταν ακατανόητη ακομα και για καποιον που εχει μια επαφη με την εκκλησια,ποσο μαλλον για καποιον που ειναι εκτος εκκλησιας)Η ταινια σοκαρει με την απλοτητα της.Μας δειχνει εναν κοσμο που ο Θεος ενεργει κατα τροπο θαυμαστο.Μας καλει να δουμε τον κοσμο με αλλα ματια\n19 Μαρτίου 2010 - 9:21 μ.μ.\nμεγαλος ηθοποιος και υπεροχη ταινια, κριμα που τετοιες ταινιες δεν τις βρισκεις στο video club, ουτε θα την δεις σε εναν ελληνικο κινηματογραφο και φυσικα δεν θα προβληθει απο καποιο ελληνικο καναλι, γιατι την θεση της εχει παρει καποιο αμερικανικο σκουπιδι του hollywood\n19 Μαρτίου 2014 - 10:12 π.μ.\n3 Απριλίου 2016 - 11:53 μ.μ.\nΤην ταινια την εχω δει πανω απο μια φορα. Τα παιδια μου ξετρελαθηκαν,οταν την ειδαν ηταν δημοτικο. Οι γονεις μου βιαχοταν αλλα τελικα καθηλωθηκαν και την ειδαν με μια ανασα. Η πνευματικοτητα των πρωταγωνιστων καθρεφτιζεται στην ταινια.\nΕιναι μια εξαιρετικη ταινια. Στην αρχη νομιζεις οτι θα ειναι βαρετη. Μετα δεν ξεκολλας...\nΜακαρι ολος ο κοσμος να τη δει.\nΤαινια που με στιγματισε σε μεγαλο βαθμο οταν τη πρωτοειδα......Εφτασε το τελος και βρεθηκα να δακρυζω....\nΤα σεβη μου σε ολους οσους συνεισφεραν στο ΝΗΣΙ\n27 Οκτωβρίου 2016 - 8:18 μ.μ.\nΠΝΕΥΜΑΤΙΚΟΙ ΛΟΓΟΙ ΤΟΥ ΜΕΓΑΛΟΥ ΡΩΣΟΥ ΗΘΟΠΟΙΟΥ ΚΑΙ Π...


Οι Έλληνες πολίτες έβγαλαν στην σέντρα τα παραμύθια της Αστυνομίας! (vids) | SDNA\nΑπό την ΕΛ.ΑΣ. υπήρξε συντεταγμένη προσπάθεια να μεταφερθεί το «φταίξιμο» στους πολίτες, καθώς σύμφωνα με τα όσα διέρρευσαν από το Αθηναϊκό - Μακεδονικό πρακτορείο ειδήσεων οι άνδρες της ομάδας ΔΙΑΣ δέχτηκαν αναίτια επίθεση από 30 άτομα, με τις πληροφορίες ν’ αναφέρουν πως ένας αστυνομικός, μάλιστα, τραυματίστηκε.


Υπ. Παιδείας: Αναστέλλονται όλες οι σχολικές εκδρομές στην Ιταλία | ΤΟ ΠΟΝΤΙΚΙ\nΤο συγκινητικό «αντίο» της Πρωτοψάλτη στην Κική Δημουλά - «Όπως μπαίνει η Άνοιξη…» (Video)\n23.2.2020 / ΤΟ ΠΟΝΤΙΚΙ WEB\nΤην αναστολή όλων των σχολικών εκδρομών προς την Ιταλία αποφάσισε το υπουργείο Παιδείας, λόγω της μεγάλης εξάπλωσης που γνωρίζει ο κορονοϊός στη γειτονική χώρα.\nΔέκα σχολεία βρίσκονται στην Ιταλία\nΣτο μεταξύ, αγωνία επικρατεί μεταξύ των γονέων μαθητών που βρίσκονται ήδη σε εκπαιδευτικές εκδρομές στην Ιταλία.\nΣύμφωνα με το ethnos.gr, στη γειτονική χώρα βρίσκονται αυτή τη στιγμή 10 σχολεία από τη χώρα μας. Το υπουργείο Παιδείας ενημέρωσε οτι με βάση τα στοιχεία που υπάρχουν μέχρι αυτή τη στιγμή στην Ιταλία βρίσκονται δέκα σχολεία σε εκπαιδευτικές εκδρομές. Απο αυτά, τα δυο σχολεία, είναι στο Μιλάνο και τα 8 στην κεντρική και νότια Ιταλία. Η πολιτική ηγεσία του υπουργείου Παιδείας έχει ήδη ενημερώσει τα σχολεία που επρόκειτο να φύγουν τι επόμενες μέρες για την Ιταλία να μην το κάνουν.\nΣτο μεταξύ πάντως οι γονείς, που έχουν στείλει τα παιδιά τους στις συγκεκριμένες περιοχές είναι ανάστατοι καθώς δεν γνωρίζουν τι θα γίνει. Δηλαδή αν θα δοθούν οδηγίες να επιστρέψουν οι μαθητές πρίν ολοκληρωθεί το πρόγραμμα που υπάρχει απο το σχολείο τους ή θα παραμείνουν στην Ιταλία και θα ολοκληρώσουν κανονικά την εκδρομή τους.


Neuropoltics: Διεισδύοντας στο μυαλό των ψηφοφόρων | Confidential\nNeuropoltics: Διεισδύοντας στο μυαλό των ψηφοφόρων\nΟι λιγότερο εξοικειωμένοι με θέματα διαφήμισης και μάρκετινγκ κατά πάσα πιθανότητα γνωρίζουν ελάχιστα ή ενδέχεται και να μην έχουν ακούσει ποτέ για το neuromarketing. Η τεχνική αυτή αξιοποιείται από μεγάλες εταιρείες και οργανισμούς ιδιαίτερα στο εξωτερικό, στην προσπάθειά τους να διασφαλίσουν ότι οι διαφημίσεις και τα μηνύματά τους αγγίζουν την… τελειότητα.\nΠώς μπορείς να πετύχεις το τέλειο αποτέλεσμα σε μια διαφήμιση; Το neuromarketing δίνει την απάντηση: Διεισδύοντας εν ολίγοις στο υποσυνείδητο του καταναλωτή, ώστε να διαπιστώσεις τι αρέσει και τι όχι, προσαρμόζοντας στη συνέχεια αναλόγως το μήνυμα ή την εικόνα. Το αξιοσημείωτο είναι ότι στο εξωτερικό η τεχνική αυτή χρησιμοποιείται πλέον και για τις ανάγκες της πολιτικής επικοινωνίας.\nΟ ιδρυτής και διευθύνων σύμβουλος του Κέντρου Νευροανάδρασης Κύπρου Noesis και διδάκτωρ Γνωστικής Εξελικτικής Νευροψυχολογίας του Πανεπιστημίου Essex, Σωτήρης Δουκλιάς, εξηγεί στο ΓΝΩΡΑ Confidential ότι η νευροπολιτική είναι κομμάτι του neuromarketing, με τη διαφορά ότι στην προκειμένη περίπτωση αλλάζει το αντικείμενο που εξετάζει. «Οι τεχνικές είναι ίδιες. Ουσιαστικά έχεις να κάνεις με τη συμπεριφορά του καταναλωτή, το consumer behaviour. Στη μία περίπτωση ασχολείσαι με την κλασική έννοια του πελάτη, ενώ στη δεύτερη με την έννοια του ψηφοφόρου. Που και πάλι εξετάζει το decision making process που ακολουθεί κάποιος για να διαλέξει ένα προϊόν».\nΣύμφωνα με τον κ. Δουκλιά, το neuromarketing μετρά διαδικασίες που άπτονται περισσότερο στο επίπεδο του υποσυνείδητου, που οδηγεί κάποιον να λαμβάνει τις αποφάσεις του, ενώ επιτρέπει μια εσωτερική ματιά στον τρόπο με τον οποίο γίνονται όλες αυτές οι γνωστικές διαδικασίες. «Δηλαδή έχουμε πρόσβαση σε πληροφορίες τις οποίες δεν θα μπορούσαμε να αποκτήσουμε μέσω μιας τηλεφωνικής συνέντευξης ή μέσω της συμπλήρωσης ενός απλού ερωτηματολογίου», σημειώνει, ενώ αναδεικνύει ως πρόσθετο πλεονέκτημα το γεγονός ότι κατά τη διερεύνηση απουσιάζει το στοιχείο της κοινωνικής επιρροής. «Παραδείγματος χάριν ακόμα και σε ένα focus group έχεις επιρροή από τους υπόλοιπους που συμμετέχουν στο πάνελ». Στο neuromarketing και τη νευροπολιτική η εξέταση γίνεται κατά κύριο λόγο σε ατομικό επίπεδο.\nΣύμφωνα με τον κ. Δουκλιά, στα neuro-focus groups ο ερευνητής μπορεί μέσα από συγκεκριμένα εργαλεία να διαπιστώσει με ακρίβεια τι αρέσει και τι όχι στον καταναλωτή ή τον ψηφοφόρο και να διαμορφώσει ή να διορθώσει αναλόγως στη συνέχεια τη διαφήμιση. «Έχεις στη διάθεσή σου τεχνικές όπως είναι το ηλεκτροεγκεφαλογράφημα, όπως είναι κάποιοι ανιχνευτές, sensors που έχουν να κάνουν με βιομετρικά, όπου μετράμε θερμότητα, θερμοκρασία σώματος, ηλεκτρική διαπερατότητα του σώματος, του δέρματος βασικά, εκφράσεις προσώπου, οφθαλμοκινήσεις και ούτω καθεξής».\nΣτα neuro-focus groups, όπου κυρίως εξετάζονται καταναλωτές / ψηφοφόροι ατομικά, με αυτές τις τεχνικές μπορεί να διαπιστωθεί με ακρίβεια πόσο αποδίδει μια διαφήμιση ή πώς αισθάνεται ο καταναλωτής ή ο ψηφοφόρος για ένα πρόσωπο ή για ένα μήνυμα. «Μπορείς να δεις τι τους αρέσει ή τι δεν τους αρέσει από τη διαφήμιση. Μπορείς να δεις, μέσω των οφθαλμοκινήσεων, εάν όπως έχεις στήσει τη διαφήμισή σου, εστιάζουν πάνω στο μήνυμα, εάν το μήνυμα συνδέεται με το άτομο που βρίσκεται επίσης στη διαφήμιση και ούτω καθεξής. Δεδομένα τα οποία δεν μπορείς να αντλήσεις από κλασικές τεχνικές έρευνας και που αξιοποιώντας τα μπορείς στη συνέχεια να παρέμβεις. Δηλαδή μπορείς να αλλάξεις το στήσιμο της διαφήμισης, βασιζόμενος στις μετρήσεις που έχεις κάνει στο γκρουπ σου».\nNeuropolitics και προεκλογικές εκστρατείες\nΌπως επισημαίνει ο κ. Δουκλιάς, στην περίπτωση της νευροπολιτικής υπάρχουν τεχνικές, όπως τα attribution test ή τα response test, όπου καταμετράται ο χρόνος που κάνει κάποιος για να δώσει μία απάντηση. «Εμφανίζεις παραδείγματος χάριν το πρόσωπο ενός πολιτικού και παράλληλα, στην ίδια οθόνη εμφανίζονται και κάποια χαρακτηριστικά, κάποια επίθετα, όπως η λέξη ‘ηγέτης’ ή ‘προσιτός’ και ζητάς από τους συμμετέχοντες στο neuro-focus group να απαντήσουν αν συμφωνούν ή όχι. Στην προκειμένη περίπτωση το κομμάτι που μας ενδιαφέρει είναι εκείνο που σχετίζεται με την καθυστέρηση που δημιουργείται στην απάντηση κάποιου. Όταν λοιπόν αυτό το οποίο μου εμφανίζει κάποιος το πιστεύω, αντιδρώ πιο γρήγορα. Όταν εμφανίζουμε αυτού του είδους τις καρτέλες με το πρόσωπο του πολιτικού και τα διάφορα χαρακτηριστικά που μπορούμε να του προσδώσουμε και ο χρόνος αντίδρασης είναι μέσα στο baseline, σημαίνει ότι έχουμε γνωστική συμφωνία μεταξύ αυτού που βλέπουμε και αυτού που πιστεύει το άτομο. Όταν ο χρόνος αυτός αρχίζει και αυξάνεται, αυτό προκαλεί γνωστική ασυμφωνία. Δηλαδή εάν πάρω περισσότερο χρόνο να σκεφτώ το ναι ή το όχι, ανεξάρτητα από το τι θα απαντήσω, αυτό μου δείχνει ότι ενδόμυχα, υποσυνείδητα, δεν έχω συνδέσει αυτό το χαρακτηριστικό με το άτομο που βλέπω», εξηγεί ο κ. Δουκλιάς.\nΚατά τον ίδιο τρόπο ο εξεταστής μπορεί να διαπιστώσει ακόμα και πράγματα που δεν θέλει να εκδηλώσει ο εξεταζόμενος. Για παράδειγμα ποιο κόμμα υποστηρίζει ή με ποια από τα πρόσωπα του κόμματος τα οποία του παρουσιάζεις συμφωνεί περισσότερο ή όχι. «Όλη αυτή η διεργασία γίνεται υποσυνείδητα, γιατί ποτέ δεν ζητάμε να μας πουν απευθείας εάν κάποιος είναι καλός ή κακός».\nΗ ηθική διάσταση του ζητήματος\nΣύμφωνα με τον κ. Δουκλιά, με την τεχνική του neuropolitics μπορεί κάποιο κόμμα ή πολιτικός να μεγιστοποιήσουν την επιρροή που θα έχει ένα διαφημιστικό μήνυμα, ένα σλόγκαν ή ένα προεκλογικό βίντεο. Ο εξεταζόμενος κάθεται μπροστά από έναν υπολογιστή και του γίνεται παρουσίαση της διαφήμισης ή του ad board. Ειδικά στα βίντεο, ο εξεταστής μπορεί να καταγράψει ανά δευτερόλεπτο ποιο είναι το engagement που έχει το άτομο το οποίο παρακολουθεί, πού νιώθει περισσότερη ευχαρίστηση και ούτω καθεξής.\n«Με αυτόν τον τρόπο λειτουργεί ουσιαστικά το neuromarketing. Έρχεται λοιπόν μετά και ‘πειράζει’, αλλάζει τα σημεία εκείνα τα οποία έχουν ‘πρόβλημα’ ως προς τη μετάδοση του μηνύματος που θα θέλαμε. Άρα λοιπόν σε αυτό το επίπεδο μπορείς και κάνεις μετατροπές ώστε το μήνυμα ή η διαφήμιση που θες να περάσεις στο κοινό στο οποίο απευθύνεσαι να γίνει αρεστό στον μέγιστο δυνατό βαθμό», σημειώνει ο κ. Δουκλιάς.\nΕίναι εφικτό να διαβάσεις το υποσυνείδητο του καταναλωτή ή του ψηφοφόρου. Είναι όμως και ηθικό; «Δεν κάνουμε πλύση εγκεφάλου. Κάποιοι λένε ότι από τη στιγμή που έχεις μια εικόνα μέσα στο υποσυνείδητο μπορείς και να επηρεάσεις. Όντως μπορείς να επηρεάσεις. Με ποια έννοια, όμως; Μπορείς να επηρεάσεις με την έννοια του ότι όταν εγώ θα κάνω ένα μήνυμα κατά τον μέγιστο βαθμό αρεστό, προς το κοινό στο οποίο το δείχνω, με αυτήν την έννοια ναι, μπορώ να το επηρεάσω παραπάνω. Να αλλάξω γνώμη; Αυτό έχει να κάνει με το κάθε άτομο ξεχωριστά. Δηλαδή το κάθε άτομο από τη στιγμή εκείνη που θεωρεί ότι όντως το μήνυμα είναι πολύ καλό και ‘έξυπνο’ θα θεωρήσει ότι είναι καλυτέρα π.χ. να διαλέξει το άλφα αντί το βήτα. Με αυτήν την έννοια μπορείς να επηρεάσεις. Δεν μπορείς να αλλάξεις τον τρόπο σκέψης.».\nΑξίζει να σημειωθεί ότι εξ όσων γνωρίζουμε μέχρι στιγμής η τεχνική αυτή δεν έχει δοκιμαστεί από πολιτικά κόμματα στην Κύπρο και την Ελλάδα.\nTης Κατερίνας Ζορμπά – Senior Communication Consultant στη ΓΝΩΡΑ Σύμβουλοι Επικοινωνίας


ΠΑΛΑΙΑ ΔΙΑΘΗΚΗ (ΨΑΛΜΟΙ) ΨΑΛΜΟΣ 71 - ΠΑΤΕΡ ΘΕΟΦΙΛΟΣ:ΙΕΡΟΣ ΝΑΟΣ ΑΓΙΟΥ ΧΑΡΑΛΑΜΠΟΥΣ ΑΪΔΙΝΙΟΥ\n1 ΣΕ σένα έλπισα, Κύριε· ας μη ντροπιαστώ ποτέ.\n2 Εξαιτίας τής δικαιοσύνης σου λύτρωσέ με, και ελευθέρωσέ με· στρέψε το αυτί σου σε μένα, και σώσε με.\n3 Γίνε σε μένα οχυρός τόπος, για να καταφεύγω πάντοτε· εσύ διέταξες να με σώσεις, επειδή είσαι πέτρα μου και φρούριό μου.\n4 Θεέ μου, λύτρωσέ με από δύναμη του ασεβή, από χέρι παράνομου και άδικου.\n5 Επειδή, εσύ είσαι η ελπίδα μου, Κύριε Θεέ· το θάρρος μου από τη νιότη μου.\n6 Σε σένα επιστηρίχθηκα από την κοιλιά τής μητέρας μου· εσύ είσαι η σκέπη μου από τα σπλάχνα τής μητέρας μου· ο ύμνος μου θα είναι πάντοτε σε σένα.\n7 Έγινα στους πολλούς σαν τέρας· αλλά, εσύ είσαι το δυνατό μου καταφύγιο.\n8 Ας γεμίσει το στόμα μου από τον ύμνο σου, από τη δόξα σου, όλη την ημέρα.\n9 Στην εποχή των γηρατειών μη με απορρίψεις· όταν εκλείπει η δύναμή μου, μη με εγκαταλείπεις.\n10 Επειδή, οι εχθροί μου μιλούν για μένα· κι αυτοί που παραφυλάττουν την ψυχή μου, κάνουν συμβούλιο εναντίον μου,\n11 λέγοντας: Ο Θεός τον εγκατέλειψε· καταδιώξτε τον και πιάστε τον, επειδή δεν υπάρχει αυτός που σώζει.\n12 Θεέ, μη απομακρυνθείς από μένα· Θεέ μου, κάνε γρήγορα νάρθεις σε βοήθειά μου.\n13 Ας ντροπιαστούν, ας εξαλειφθούν οι εχθροί τής ψυχής μου· ας σκεπαστούν από όνειδος και ντροπή, αυτοί που ζητούν το κακό μου.\n14 Εγώ, όμως, πάντοτε θα ελπίζω, και θα προσθέτω σε όλους τούς επαίνους σου.\n15 Το στόμα μου θα κηρύττει τη δικαιοσύνη σου και τη σωτηρία σου όλη την ημέρα· επειδή, δεν μπορώ να τις απαριθμήσω.\n16 Θα περπατάω στη δύναμη του Κυρίου τού Θεού· θα αναφέρω τη δικαιοσύνη σου, τη δική σου μόνο.\n17 Θεέ, εσύ με δίδαξες από τη νιότη μου· και μέχρι τώρα κήρυττα τα θαυμάσιά σου.\n18 Μη με εγκαταλείπεις ούτε μέχρι τα γηρατειά και τα άσπρα μαλλιά, Θεέ, μέχρις ότου κηρύξω τον βραχίονά σου σε τούτη τη γενεά, τη δύναμή σου σε όλους τους μεταγενέστερους.\n19 Επειδή, η δικαιοσύνη σου, Θεέ, είναι υπερυψωμένη· για τον λόγο ότι, έκανες μεγαλεία· Θεέ, ποιος είναι όμοιος με σένα,\n20 ο οποίος μου έδειξες θλίψεις πολλές και ταλαιπωρίες, και πάλι με αναζωογόνησες, και από τις αβύσσους τής γης πάλι με ανέβασες;\n21 Αύξησες το μεγαλείο μου, και καθώς επέστρεψες, με παρηγόρησες.\n22 Και εγώ, Θεέ μου, στο όργανο του ψαλτηρίου θα δοξολογώ εσένα, και την αλήθεια σου· σε σένα θα ψαλμωδώ με κιθάρα, άγιε του Ισραήλ.\n23 Θα αγάλλονται τα χείλη μου, όταν σε σένα ψαλμωδώ, και η ψυχή μου, την οποία λύτρωσες.\n24 Ακόμα και η γλώσσα μου θα μελετάει τη δικαιοσύνη σου ολόκληρη την ημέρα· επειδή ντράπηκαν, επειδή αισχύνθηκαν, αυτοί που ζητούν το κακό μου.


ΣΤΕΚει: PARTY-DJ Epitopou!\nΑντιρατσιστικές μουσικές από τον DJ Epitopou\nΑναρτήθηκε από Mick στις 5/18/2011 01:33:00 π.μ.\n4ο Χαριστικό Παζάρι!\nΕκδήλωση-Συζήτηση: "Από το ρεμπέτικο στο rock"